Reader, why did I marry him?: Blogi täyttää vuoden\n3. joulukuuta tulee kuluneeksi tasan vuosi siitä, kun julkaisin ensimmäisen blogikirjoitukseni. Kyseessä oli bloggaus zimbabwelaisen NoViolet Bulawayon romaanista We need new names. Suhtauduin melko kriittisesti Bulawayon teokseen ja löysin siitä kosolti ns. kurjuuden estetiikkaa.\nLuettuani niinikään zimbabwelaisen Tendai Huchun romaanin The Hairdresser of Harare, innostuin tästä teoksesta niin, että lähetin kiitosmeilin Huchulle. Saamani vastaus oli mainio ja kaiken kukkuraksi Huchu kirjoitti, että jos haluan lukea lisää zimbabwelaista kirjallisuutta, hän suosittelee lämpimästi Bulawayon We need new names -romaania. Mitäköhän tästä nyt pitäisi ajatella? Oma ehdotukseni on, että ajatellaan niin, että ei kannata uskoa, mitä joku toinen kirjasta kirjoittaa tai mitä mieltä hän siitä on. Ei, vaikka tämä toinen olisi suuren suomalaisen sanomalehden pääkriitikko. Lukeminen itse kannattaa aina!\nKaikki mielipiteet ja analyysit kirjallisuudesta ovat yhtä hyviä, kunhan ne ovat perusteltuja. Henkilökohtaisesti tiedän tuskin kamalampaa arviota kirjasta kuin kiteytys yhteen sanaan, olkoon se sana sitten hyvä tai paska. Itseltäni edellytän myös sitä, että pidän erillään teoksen ansiot kirjallisena teoksena ja omat mieltymykseni. Jos hyvin käy, nämä kaksi puolta löytyvät samasta teoksesta, mutta on lukemattomasti hyvää kirjallisuutta, josta en innostu. Harvemmassa ovat tapaukset, jotka ovat kirjallisesti alle keskitason, mutta jotka siitä huolimatta herättäisivät minussa lumoontunutta huokailua.\nAlunperin innostuin bloggaamaan luettuani Chimamanda Adichien romaanin Americanah (suom. Kotiinpalajat), jossa teoksen päähenkilö Ifemelu kirjoittaa blogia. Blogimaailmaan astuminen oli hyppy tuntemattomaan. Lukisiko kukaan koskaan mitään, mitä kirjoitan? Saisinko yhtään seuraajaa? Ne olivat jännittäviä aikoja. Ihan ensimmäinen seuraajani oli Kirja joka maasta -blogin Maria ja siksi hän ja hänen mainio bloginsa ovatkin jääneet lähtemättömästi mieleeni. Pikkuhiljaa seuraajia tuli lisää ja nyt heitä on 70. Blogini seuraajat ovat lähinnä muita bloggareita. Blogini Facebook-sivulla sen sijaan seuraajina on lähinnä kavereita ja ystäviä. Lisäksi on twitter- ja insta-seuraajia.\nEtukäteen en olisi uskonut, että bloggaamisesta tulisi niin tärkeä osa elämääni kuin siitä on tullut. Tietysti kirjat ovat olleet toinen ihoni suunnilleen siitä lähtien, kun opin lukemaan, mutta epäilin, kykenisinkö pitkäkestoiseen bloggaamiseen. Minusta kun ideointi on aina ollut kiinnostavampaa kuin loppuun saattaminen. No, ainakin vuoden olen nyt onnistunut bloggaamaan säännöllisesti. Erityisesti haluan antaa itselleni tunnustusta siitä, että olen saanut bloggauksia aikaan myös silloin, kun ei ole huvittanut kirjoittaa ja/tai kirjoittaminen on ollut erityisen vaikeaa. Tämä on haaste minulle. Huitsin Nevadaan inspiraatiot, haluan olla siinä määrin ammattilainen, että tekstiä syntyy myös väkisin.\nEnsimmäisen bloggarivuoteni aikana olen lukenut hieman eri kirjoja kuin mitä muutoin olisin lukenut. Erityisesti kotimaisen kaunokirjallisuuden volyymi on kasvanut. Tämä johtuu siitä, että kotimaista luetaan monissa blogeissa ja on houkuttavaa lukea teoksia, joista voi blogikommenteissa keskustella muiden kanssa. Sillä sehän tässä parasta on: sosiaalisuus ja kommunikaatio. Erityisesti kommunikaatio ihan tuoreeltaan, kun luettu on vielä hyvässä muistissa. Sillä: jos jotain osaan hyvin, niin unohtamisen taidon.\nHuomaan kyllä, että jos luen liikaa samoja teoksia kuin muut, tulee ahdistus. Kaipaan kulkea omaa lukemisen polkuani ja sillä tulenkin jatkossa tallustelemaan entistä useammin. Kirjat taistelevat päässäni huomiosta ja jonkin sameanhimmeän logiikan mukaan teen valintoja. Joskus toisen bloggarin teksti on sysäys tarttua kirjaan. Joskus se on tunnelma, aavistus siitä, että teos tarjoaa jotakin, jota juuri sillä hetkellä kaipaan. Usein lukusysäyksen on antanut se, että teos on saanut kirjallisuuspalkinnon. Olen lätkässä erityisesti Baileys Women's Price for Fiction -kirjallisuuspalkinnon voittaneisiin teoksiin ja tätä palkintoa tavoitelleisiin teoksiin. Baileysin kautta olen löytänyt erittäin monia ennalta tuntemattomia kirjailijoita, joista on tullut minulle rakkaita. Esimerkkeinä mainittakoon Sadie Jones, Marilynne Robinson, Jennifer Egan, Monique Roffey, Aminatta Forna ja Roma Tearne.\nBlogini synttäreiden kynnyksellä haluan kiittää kaikkia blogini lukijoita. Ilman teitä tässä hommassa ei olisi paljonkaan järkeä. Haluan kiittää kaikista kommenteista, joista jokainen on ilahduttanut mieltäni, joskus suorastaan pelastanut päivän. Haluan kiittää teitä innostuksen jakamisesta, hyvistä kirjavinkeistä ja kirjallisesta sivistämisestäni. Ilman teitä olisi monesta teoksesta jäänyt kuulematta. Te olette minun Hesarini ja paljon enemmän.\nJa sitten se "pakollinen" arvonta. :)\nArvontaan voivat osallistua kaikki blogini lukijaksi kirjautuneet ilmoittamalla osallistumisestaan kommenttikentässä. Arvonta suoritetaan 6.12.2014 klo 20. Synttäreitä saa mainostaa!\nI palkinto - 2 Finnkinon leffalippua\nII palkinto - kalenterikirjanmerkki (jokaiselle vuoden 2015 kuukaudelle oma kirjanmerkki)\nIII palkinto - jouluyllätyspalkinto\nMuistatte varmaan Yleisradion ohjelmasarjan Miten minusta tuli minä? Omalla kohdallani vastaus on helppo. Minusta tuli minä, kun luin Hagar Olssonin romaanin Chitambo (1933). Siksi haluankin lopettaa tämän synttäripostaukseni samoihin sanoihin kuin Hagar romaaninsa.\nLähettänyt Omppu Martin/ Reader, why did I marry him? klo 16.10\nEllen 30. marraskuuta 2014 klo 16.26\nTodella paljon onnea, ihana Omppu! Blogisi on aivan ihana!♥ Osallistun arvontaan:)\nOmppu / Reader why did I marry him? 2. joulukuuta 2014 klo 10.23\nKiitos Ihana-Ellen. Mukavaa, että olet löytänyt tiesi tänne.\nArja 30. marraskuuta 2014 klo 16.38\nOnnea synttäreille ja kiitos kivasta blogista! Ja totta mooses osallistun arvontaan. Kirjauduin myös lukijaksi, jota jostain syystä en ollut aiemmin tehnyt. Juuri eilen päivittelin oman blogini sivupalkkiin myös lukemiani blogeja: niitä alkaa olla jo niin paljon ja uusia löydän koko ajan, joten kirjautuminen tai nosto on saattanut unohtua joltakin todella hyvältäkin näköjään. Vuosi on jo hyvä merkkipaalu, ja tunnistan tuntemuksesi blogin alkuajoista - en olisi tosiaankaan uskonut näin pitkään bloggariuraan itse aloittaessani (mulla taitaa olla nelisen vuotta). Mutta se vain koukuttaa yhä enemmän, tuo arvaamattomia hyviä asioita (kuten blogikaverit, tapahtumat, muut kontaktit) ja jo nyt niin kiinteä osa lukemista, etten kuvittelekaan luopuvani siitä. Never. Onnellista oman polun kulkemista ja lukemisen ja kirjoittamisen iloa sinulle edelleen!\nOmppu / Reader why did I marry him? 2. joulukuuta 2014 klo 10.24\nKiitos Arja. Luin juuri artikkelin, jossa kerrottiin, että jos käyttää paljon twitteriä, alkaa ajatella 140 merkin ajatuksia (kärjistettynä). Varmasti myös blogin pitämisellä on oma vaikutuksensa ajatteluun.\nKiitos onnentoivotuksista ja mukavaa joulukuun alkua.\nLaura / Lukuisa 30. marraskuuta 2014 klo 16.39\nOnko jo vuosi täynnä? Niin se aika kiitää! Onnea ensimmäisen vuoden etapista, tulkoot niitä vielä monta lisää! :)\nMinullekin on tuttua tuo, että bloggaamisen ansiosta aloin lukea paljon monipuolisemmin, erityisesti enemmän kotimaista, vaikken sitä vieläkään lue suuria määriä. Muiden blogeista saa niin paljon hyviä vinkkejä!\nJa osallistun toki houkuttelevaan arvontaan :)\nOmppu / Reader why did I marry him? 2. joulukuuta 2014 klo 10.26\nAika, tuo mokoma tyyppi, joka ravaa ihan liian kovaa kyytiä. Voisipa siltä edes hetkeksi katkoa siivet. Jännä huomata, että sinullakin bloggaaminen on vaikuttanut kotimaisen kirjallisuuden lukemiseen.\nKiitos onnentoivotuksista ja hyvää joulunodotusta.\nKatja / Lumiomena 30. marraskuuta 2014 klo 16.46\nOnnea mukavalle yksivuotiaalle! On ollut hausta tutustua. :) En muista, milloin tarkalleen löysin blogisi, mutta varmaan joskus vuoden alussa. Tykkään tavastasi kirjoittaa ja siitä, että täällä voi yllättyä, tehdä lukulöytöjä ja toki joskus nyökytellä tyytyväisenä ja tuntea ajattelevansa aika lailla samoin.\nOmppu / Reader why did I marry him? 2. joulukuuta 2014 klo 10.27\nKiitos Katja, sinä brittiläisen kirjallisuuden welhotar. Joskus luemme samoja, joskus erejä (kielipoliisi 112). Mukavaa, että käyt blogissani. Minäkin käyn usein sinulla.\nKiitos onnentoivotuksista ja mukavaa joulunodotusta.\nPihi nainen 30. marraskuuta 2014 klo 16.58\nOnnea etapista! Kiitos sinulle ajatteluttavasta blogistasi, josta on tullut yksi lemppareistani vuoden aikana. Täältä saa paljon. :) Arvonnassa mukana. :)\nOmppu / Reader why did I marry him? 2. joulukuuta 2014 klo 10.28\nKiitos onnetoivotuksista ja onnittelu vielä hienosta copy cat -voitostasi. Olit sen niiiiin ansainnut. Mukavaa, että käyt kyläilemässä. Ovi on aina auki.\nMarikaOksa 30. marraskuuta 2014 klo 17.15\nOnnittelut hienosta ensimmäisestä vuodesta. :) Upeaa, jos elämään löytyy noin käänteentekevä kirja. Jättäydyn tällä kertaa pois arvonnasta, ja toivottelen arvontaonnea muille. :)\nOmppu / Reader why did I marry him? 2. joulukuuta 2014 klo 10.29\nKiitos MarikaOksa. Joskus ihminen löytää kirjan, joskus kirja ihmisen. Kulkevat yhdessä kappale kappaleelta kappaleen matkaa.\nRaija / Taikakirjaimet 30. marraskuuta 2014 klo 17.30\nHyvää tulevaa syntymäpäivää, ja monia lisää! Tunnistan tuon ahdistuksen tunteen, jos lukee liikaa samoja kirjoja kuin useat muut. Omat polut on parhaat polut.\nOmppu / Reader why did I marry him? 2. joulukuuta 2014 klo 10.30\nOmat polut ja omat saappaat. Tukassa villi tuuli. Luen blogiasi, mutta en useimmiten tunne kirjoja, joista kirjoitat, joten olen harvoin tullut mitään kommentoineeksi.\nKiitos onnentoivotuksista ja valoisaa joulunodotusta!\nKatri 30. marraskuuta 2014 klo 17.34\nMoni sanoo, ettei olisi uskonut, että blogista voi tulla niin tärkeä kuin siitä on tullut. Minulle on käynyt samoin. Elämä osaa yllättää :) Ja bloggaaminen muuttaa herkästi omia lukutottumuksia jonkin verran. Kun seuraa blogeja ja pongaa kirjavinkkejä, niin yhtäkkiä lukulista kasvaa ja monipuolistuu. Se on sekä kivaa, mutta kun huomaa lukevansa kolmatta kehnohkoa kirjaa peräkkäin, se tuntuu järjettömältä. Jokin kultainen keskitie näiden välistä onkin tarpeen.\nMutta onnea vielä! Ja arvonanssa tietenkin mukana, sillä sen verran hyvät palkinnot ;)\nOmppu / Reader why did I marry him? 2. joulukuuta 2014 klo 10.32\nPaljon kiitoksia. Luen hyvin harvoin Hesari, joten blogit ovat minulle tärkeä väylä löytää tietoa uusista kirjoista. Usein myös bloggaus on parempi teokseen tutustuttaja kuin lehtikritiikki. Tämä johtunee siitä, että kun bloggarista jotakin tietää ja hänet jotenkin tuntee, osaa hänen kirjoittamaansa paremmin tulkita ja siitä nähdä, olisiko kirja myös itselle.\nKirsi Hietanen/Kirsin kirjanurkka 30. marraskuuta 2014 klo 18.10\nLämpimät onnittelut yksivuotiaalle! Olet antanut pikkusormesi paholaiselle, ja se on huomaamattasi vienyt jo koko naisen :D Bloggaaminen on sellaista, koukuttavaa ja antoisaa.\nArvonnan jätän väliin.\nOmppu / Reader why did I marry him? 2. joulukuuta 2014 klo 10.33\nVoihan Aki Sirkesalo. Hänessä menetimme valovoimaisen ihmisen. Alkoi heti sanasi luettuani tuo Akin laulu soida päässä.\nKoukitaan, koukututaan ja kirjoitetaan. Siinäpä plääniä.\nJokke 30. marraskuuta 2014 klo 19.02\nOnnittelut yksi vuotiaalle :)\nKiitos Jokke ja mukavaa joulunodotusta.\nJonna / Kirjakaapin kummitus 30. marraskuuta 2014 klo 19.20\nOnnea upealle blogille! Ilolla osallistun arvontaan. :)\nOmppu / Reader why did I marry him? 2. joulukuuta 2014 klo 10.34\nBlogi kiittää onnentoivotuksista. Mukavaa joulunodotusta ja hyvää arpaonnea!\nLeena Lumi 30. marraskuuta 2014 klo 21.08\nOmppu, onnea <3\n"Etukäteen en olisi uskonut, että bloggaamisesta tulisi niin tärkeä osa elämääni kuin siitä on tullu"\nArvaa alkoiko tuo lauseesi vähän naurattaa minua. Minäkin annoin pikkusormen, sitten se vei koko käden ja lopulta elmän, hah-hah!\nMinuakin ahdistaa jos tulee luettua liikaa samoja muiden kanssa.\nPaljon innoittavia kirjablogivuosia sinulle <3\nOmppu / Reader why did I marry him? 2. joulukuuta 2014 klo 10.35\nVie sormen, vie käden ja kohta varmaan jalankin. Vieköön, kun menee hyvään tarkoitukseen.\nSinä Leena olet blogiäiti, jos näin saa sanoa. Innostuksesi on on on.\nKiitos onnentoivotuksista ja valoisaa joulunodotusta.\nLeena Lumi 6. joulukuuta 2014 klo 15.23\nJestas, nyt sinä olet jo toinen, joka kutsuu minua blogiäidiksi;) Eräs kirjailija on sanonut minusta samaa. Vahentaako tuo? Ellei, olisi kiva olla vaikka blogimama;) Toisaalta äitikin on hyvin kaunis sana...koirille olen aina ollut ja tulen olemaan mami, lapsenlapsia kun ei ole - vielä, en tiedä, mitä heille sitten olisin, mutta tyttärellemme Merille olen mama, se taitaa tulla jostai Spice Girls'en biisistä, jos muistat tuollaisen nuorison tykkäämän bändin.\nSinun blogisi on kyllä koko blogistanian chili ja sahrami♥\nOmppu / Reader why did I marry him? 7. joulukuuta 2014 klo 8.59\nLeena, blogiäitiytesi ei liity mitenkään ikään tai muuhun joutavaan turhanpäiväiseen seikkaan. Tiedätkö, kun maailmalla tapahtuu jotain (usein kamalaa), niin jostakin lehtikuvasta tulee tuo tapahtumisen kasvot. Samaan tapaan sinä olet blogimaailman kasvot. Äiti tai mama tai mikä tahansa nimitys, niin sinulla on se isoin esiliina, jonka suojista me muut haemme lämpöä.\nKatja / Kirjojen kamari 30. marraskuuta 2014 klo 21.45\nOi Onnea Omppu <3 Olet lukijoidesi onni ja riemu ja ajatusten ihana ravistelija! Kulje vain rohkeasti omia polkujasi jatkossakin, sillä nämä polkusi ovat aina yhtä arvaamattoman kiehtovat! Lukukokemusten jakaminen myös samoja teoksia lukemalla on virvoittavaa, mutta minusta on äärettömän hienoa, että blogeissa luetaan ennen kaikkea erilaisia kirjoja. Erilaisuus luo rikkautta ja avaria näkymiä - ja saa kurkistamaan sellaisiinkin teoksiin, joita ei ehkä muuten koskaan tulisi kohdanneeksi.\nJa mitä tulee tuohon blogin merkilliseen merkityksellisyyteen, niin alan luultavasti hiljakseen oivaltaa saman: kyseessä on jotakin suurempaa kuin etukäteen osasi kuvitellakaan...\nOnnea vielä <3 Ja arvonnassa olen mukana ilomielin! Perästä tullaan ;)\nPS. Jokohan pian nappaisin lukuvuoroon Hagar Olssonia, kiehtoo kiehtoo...\nOmppu / Reader why did I marry him? 2. joulukuuta 2014 klo 21.20\nKiitos ja kippis! Jos ihan rehellisiä ollaan, niin en minä kovian kauaa tallatuilla poluilla edes pysty kulkemaan. On kyllä todella kiehtovaa, miten bloggaaminen vaikuttaa ihan lukemisenkin tasolla. Tosin omalla kohdallani tämä johtuu osin siitä, että teen muistiinpanoja ja sitä kautta asiat yhdistyvät ja saavat merkityksiä, joita ei ehkä muutoin olisi tullut huomanneeksi.\nJännittävää nähdä, mitä mieltä Olssonista olet, jos hänen teoksiinsa tartut. Itse olen lukenut vaan Chitambon ja sitten Holmströmin kirjoittaman Olsson-elämäkerran ensimmäisen osan.\nKatja / Kirjojen kamari 3. joulukuuta 2014 klo 21.20\nHih, huomasinpa että onnittelukommenttiini oli hypännyt hassu pikku sammakko: rohkeutta sinulle tuskin tarvitsee toivottaa, sillä sitähän sinä kaikessa lukemisessasi ja kirjoittamisessasi juuri olet - niin ihanan rohkea! Mutta tokihan tiedät, että tämä pikkuinen kurnuttaja on silkkaa hyvää tahtoa ja ihastusta täynnä <3\nJa ääh, ei tallatuilla poluilla olekaan hauskaa kulkea. Toisinaan kyllä, mutta ei aina eikä loputtomiin, joskus vain. Ja minäkin olen huomannut tuon, että tämä blogipuuhailu vaikuttaa kyllä myös lukemiseen - ensinnäkin se tietysti varastaa aikaa (kirjojen) lukemiselta, mutta toisaalta ne toteutuvat lukemisen hetket ovat sitten entistä intensiivisempiä. Ja kirjoittaminen tietysti aina syventää kokemusta, saa ikään kuin kokemaan luetun uudelleen. Vaikutukset lienevät siis voittopuolisesti hyviä :)\nVielä runsaasti lämpöisiä onnentoivotuksia hienolle blogillesi! Tänään taitaakin olla se oikea syntymäpäivä ;) Että kippispä hyvinkin!\nOmppu / Reader why did I marry him? 4. joulukuuta 2014 klo 20.46\nMielenkiintoista. En oikeastaan ole koskaan ajatellut, että olisin rohkea. Jospa olenkin salarohkea. :) Sammakot ovat kivoja, mutta pitää olla varovainen, jos aikoo pussata niitä. Tiedä, mitä tapahtuu.\nKiitos paljon vielä toivotuksista. Yksivuotias taapertelee eteen päin (kun kerkiää).\nbleue 30. marraskuuta 2014 klo 22.08\nOnnea vuosikkaalle! Voisin luulla, että blogisi olisi jo paljon vanhempi. Onhan tämä myös ehdottomasti yksi suosikeistani :). Arvonnassa mukana!\nOmppu / Reader why did I marry him? 2. joulukuuta 2014 klo 21.21\nKiitso bleue. Ehkä blogillani on vanha sielu. :) Kiva kuulla, että olet viihtynyt blogissani. Hyvää joulunodotusta!\nMarjatta Mentula 30. marraskuuta 2014 klo 22.17\nOnnitteluni! On aina mielenkintoista lukea tällaisia oman lukemisen pohdintoja. Olen huomannut, että sekä lukeminen että blogin tyyli muuttuvat blogiuran (kröhöm - uran) aikana - ainakin itsellä olen huomannut muutosta myös kirjoitustyylissä.\nSinä olet Omppu ehtinyt tosi paljon vuoden aikana! Olen käynyt täällä säännöllisesti, vaikka en ole niin paljon kommentoinut. Pidän kovasti blogistasi. <3\nOmppu / Reader why did I marry him? 2. joulukuuta 2014 klo 21.23\nMuistan elävästi kun suunnilleen vuosi sitten pohdiskelin saunassa (missäpä muualla), että millä tyylillä blogia haluaisin kirjoittaa. No, ehkä se menee enempi niin päin, että blogi opettaa kirjoittamaan. Se vanha viisaus: työ tekijäänsä opettaa.\nKiva kuulla, että tykkäät blogistani. Minulla on sinun blogisi kanssa vähän sama, että kylässä olen käynyt, mutta sanainen arkku on harvoin raottunut.\nMargit 1. joulukuuta 2014 klo 19.47\nOnnea yksivuotiaalle! Olen ihastellut monta kertaa sinun upeaa kirjoitustyyliäsi, ja kirjavalintojasi, varsinkin valtavirrasta poikkeavia.\nOmppu / Reader why did I marry him? 2. joulukuuta 2014 klo 21.24\nKiitos Margit, sinä blogimaailman Espanja. Tosiaan minulle tulee sinusta aina Espanja mieleen ja tunnen suurta kunnioitusta sitä kohtaan, että kykenet lukemaat espanjaksi.\nSara / p.s. rakastan kirjoja 1. joulukuuta 2014 klo 20.45\nNo ohhoh, ihan hullua: olin varma, että blogisi on ollut olemassa pidempään! Olen seurannut blogiasi ihan melkein alusta asti, ja tykkään ihan hirmuisesti tavastasi kirjoittaa. Blogistasi on tullut yksi suurimmista suosikeistani, ja käyn täällä aina lukemassa kaiken, vaikka olenkin usein superhuono kommentoija (luen blogeja paljon kännykällä, ja sillä kommentoimisessa olen onneton). Nytkin minulla on "rästissä" monen monta päivitystäsi, joihin aion tulla kommentoimaan vielä jossain vaiheessa. :) Niitä kirjoja, joita olen ansiostasi lukenut tai lisännyt "lue pian" -listalleni, on jo monta. Kiitos että olet, luet ja kirjoitat! ♥\nJa niin, onnea ensimmäisestä blogivuodesta, tulkoon niitä paljon lisää!\nOmppu / Reader why did I marry him? 2. joulukuuta 2014 klo 21.27\nKiitos Sara, mukava kuulla. Jos Margit on blogistanian Espanja, niin sinä voisit olla Haahtela. Kun kuulen Haahtelasta, tulet aina ensimmäisenä mieleeni. Sinun antaumuksesi ja koskettavuutesi on rakasta ja arvostettua. Ja sinun kuvasi ... ah!\nItsekin olen huono kommentoimaan kännykällä, en jotenkin vaan koe sitä kovin luontevaksi. Voi miten ilahduttaa kuulla, että olet saanut lukuvinkkejä.\nMai Laakso 1. joulukuuta 2014 klo 22.14\nVain yksi vuotta vasta, mutta silti niin vahvasti mukana bloggaamassa. Onnittelut blogillesi ja sinulle :) Tietysti mukana arvonnassa, melkein missasin tämän :) Mainostan samalla omaa joululahja-arvontaa, kaikki mukaan :)\nOmppu / Reader why did I marry him? 2. joulukuuta 2014 klo 21.28\nKiitos Mai ja kiitos kaikista kommenteistasi myös. Minulla hajosi läppäri ja olen vähän pihalla sen suhteen, mitä bloggauksia on viime aikoina ilmestynyt. Hyvä, että mainitsit tuon blogissasi olevan arvonnan.\nKaisa Reetta 2. joulukuuta 2014 klo 2.27\nOnnea, Omppu hienosta ensimmäisestä blogivuodestasi! <3\nBlogisi on pirskahtelevan inspiroiva, osaat kutitella lukijasi aivonystyröitä tavalla, joka houkuttaa palaamaan tänne kerta kerran jälkeen uudestaan!\nOmppu / Reader why did I marry him? 2. joulukuuta 2014 klo 21.29\nKiitos Kaisa Reetta. Sanasi merkitsevät paljon. Säilön ne sydämeeni.\nMaria/Sinisen linnan kirjasto 4. joulukuuta 2014 klo 23.12\nPaljon onnea ensimmäisestä blogivuodesta ja kaino toivomus: jatka samalla linjalla, on ilo lukea asiantuntevia arvioitasi!\nOmppu / Reader why did I marry him? 5. joulukuuta 2014 klo 9.26\nKiitos Maria. Olen tosiaan taipuvainen ajattelemaan, että kirjoittaminen muuttaa minua (jos on muuttaakseen), tietoisesti en varsinaisesti pyri muutokseen, mitä nyt haluaisin kehittyä blogistina. Ja onhan sitä kaikenlaisia ajatuksia. Niistä monet on villejä.\nVillis / Villasukka kirjahyllyssä 7. joulukuuta 2014 klo 18.01\nPaljon onnea ensimmäisestä blogivuodesta, toivottavasti niitä tulee paljon lisää! Juttujasi on kiva lukea.\nOmppu / Reader why did I marry him? 7. joulukuuta 2014 klo 18.17\nKiitos Villis. Toivottelen sinullekin mukavaa ja rauhaisaa joulunodotusta!


Autoilijan muistilista talveen – näin vältät tuulilasivauriot ja pakkasen aiheuttamat ongelmat - LeasePlanauto\nAutoilijan muistilista talveen – näin vältät tuulilasivauriot ja pakkasen aiheuttamat ongelmat\nTien päällä 05.01.2018\nVarautumalla oikeaoppisesti talveen ehkäiset pakkasesta aiheutuvia ongelmia, huurtumista sekä tuulilasiin lentävien nastojen aiheuttamia tuhoja.\nErityisesti lumeton alkutalvi on tuulilasivahinkojen aikaa, sillä nastat irtoavat renkaista helpommi, kun alla on kuiva asfaltti. Nastojen irtoamista voi vähentää varmistamalla, että renkaiden pyörimissuunta pysyy samana vaihdosta toiseen.\n- Turvaväli on tärkein, ja oikeastaan ainoa keino, jolla voi ennaltaehkäistä lasivahinkoja. Tuulilasin lisäksi turvavälin pitäminen säästää myös auton keulaa kiveniskuilta, selvittää tekninen päällikkö Jukka Myyrinmaa LeasePlanilta.\nKorjaa haljennut lasi mahdollisimman pian\nJos tuulilasiin kuitenkin tulee halkeama, on lasi vaihdettava mahdollisimman pian. Myös pienet kiveniskemät kannattaa korjauttaa pikaisesti, sillä pienestä vauriosta voi tulla iso halkeama yllättävän nopeasti. Lasin vaihtamisen hinta on moninkertainen verrattuna pienen vaurion korjauskustannukseen.\n- Ensiavuksi pieneen kiveniskemään toimii tarkoitukseen valmistettu tarra – tai ihan tavallinen teippikin. Tarkoituksena on ehkäistä halkeaman laajeneminen ja suojata vauriokohtaa lialta, jolloin korjauksen lopputulos on yleensä parempi, Myyrinmaa valottaa.\nHuoltoliisatun auton kuski ajaa talviajonsa astetta huolettomammin, sillä tuulilasien korjaukset sisältyvät huoltoleasingin kuukausihintaan – eikä autokorjaamon laskua tarvitse odottaa pelko peräpeilissä.\nTarkista dieselin laatu ja hyödynnä esilämmitystä\nJotta ajoneuvo ei jättäisi pulaan pakkasilla, tulee varsinkin dieselmoottorilla ajavien olla tarkkana:\n- Jottei matka katkeaisi kesken, pitää ehdottomasti tankata talvilaatua, sillä kesälaatuinen diesel hyytyy jo muutaman asteen pakkasessa. Pohjois-Suomen kovimpiin pakkasiin on tietyillä asemilla tarjolla erikseen myös arktista laatua, Myyrinmaa muistuttaa.\nKylmillä keleillä huomiota kannattaa kiinnittää myös auton esilämmitykseen. Kylmän moottorin käynnistäminen pakkasella lisää polttoaineenkulutusta ja synnyttää enemmän haitallisia päästöjä.\nJos käytössä on polttoainetoiminen lisälämmitin, on hyvä pitää mielessä muutama tärkeä seikka:\n- Polttoainetoiminen lämmitin kannattaa jättää päälle, kun lähtee ajamaan, ja antaa sen sammua itsekseen. Jos lämmitintä käytetään vain lyhyitä aikoja, eli katkaistaan aina esimerkiksi vartin lämmityksen jälkeen, se menee tukkoon ja lopulta rikkoutuu.\nLämmityksen jälkeen autolla pitää ajaa vähintään yhtä pitkä aika kuin sitä on lämmitetty, jotta akku ehtii latautua riittävästi seuraavaa käynnistystä varten. Kovilla pakkaskeleillä on hyvä muistaa, että akun latautumisen turvaamiseksi autolla tulee välillä ajaa pidempiä matkoja (vähintään 30 minuuttia).\nMikäli autoa ei ole aikaa esilämmittää, kannattaa sen antaa lämmetä hetki tyhjäkäynnillä. Rauhallinen ajotapa antaa voitelunesteille aikaa lämmetä ja toimia asianmukaisesti.\nMyyrinmaa toivottaa turvallisia kilometrejä, ja muistuttaa vielä lopuksi ilmastoinnin käytöstä talvella:\n- Se tehostaa huurteenpoistoa ja ehkäisee ilmastointilaitteen jumiutumista talven aikana; näin varmistetaan viihtyisät kilometrit myös ensi keväänä.\nAutoilijan talven muistilista\nEhkäise tuulilasivaurioita varmistamalla, että nastarenkaiden pyörimissuunta on oikea, ja huolehdi ajaessasi riittävästä turvavälistä.\nMinimoi tuulilasivahinko suojaamalla pieni kiveniskemä tarkoitukseen valmistetulla tarralla tai tavallisella teipillä. Korjauta lasi mahdollisimman pian.\nTankkaa dieselautoon talvilaatuista dieseliä hyvissä ajoin ennen pakkasia.\nHyödynnä auton esilämmitystä jo pienistä pakkasista lähtien.\nÄlä sammuta polttoainetoimista lisälämmitintä, vaan anna sen sammua itsekseen ajon aikana. Muista, että lämmityksen jälkeisen ajomatkan pitää olla vähintään lämmitysajan mittainen, jotta akku ehtii latautua riittävästi seuraavaa käynnistystä varten.\nErityisesti ennen lomamatkoja ja muita pidempiä reissuja kannattaa varmistaa, että auto on huollettu ja katsastettu sekä tarkistaa öljyt ja valojen toimivuus. Jos suuntaat ulkomaille, selvitä etukäteen, saako kohdemaassa ajaa nastarenkailla.\nautot ja liikenne huollot ja korjaukset turvallisuus vinkit


Itsetutkiskelua ja itsetunnon rakentamista – Proakatemian esseepankki\nItsetutkiskelua ja itsetunnon rakentamista\nKuuntelin podcastit nimeltään; Kaikki tai ei mitään mustavalkoisuus (eevsku) ja Itsetunto-ongelmien ja riittämättömyyden tunteen äärellä (laurrenna). Sain kyseisistä podcasteistä paljon huikeita pointteja ylös, joiden avulla rakensin työkalupakin itsetutkiskeluuna ja itsetunnon rakentamiseen!\nKyseiset naiset ovat mahtavia tsemppareita ja aitoja persoonia! Tyyppejä jotka inspiroi, haastaa ja pistää ajattelemaan! Käy ihmeessä kuuntelemassa!\n0. Mitä hyvä itsetunto sinun mielestä on?\nMitä hyvä itsetunto on? Minun mielestä hyvä itsetunto on sitä kun ihminen tietää oman arvonsa. Henkilön ei tarvitse rakentaa ”minuuttaan” enää muiden ihmisten mielipiteillä. Muiden sanomiset ja tekemiset eivät nostata tai mittaa omaa minuutta! Hyvä itsetunto ei rakennu yhteen asiaan esimerkiksi työhön tai johonkin suoriutumiseen, se tulee toistojen ja epäonnistumisten kautta! Tämän rakentamiseen tarvitaan ihmisiä joiden edessä saa olla hauras, epäonnistuva ja rikkinäinen.\nIhminen jolla on hyvä itsetunto on myös realistinen käsitys siitä mitä on kohtuullista vaatia itseltään ja mihin pitää olla tyytyväinen. Tämmöinen tyyppi keskittyy pääosin itseensä eikä muiden arvosteluun ja kyyläämiseen. Hän antaa kaikkien kukkien kukkia eikä näe tarpeelliseksi keskittyä siihen mitä muut tekevät. Tämmöinen tyyppi keskittyy omaan juttuunsa ja tukee muita omissaan, on aidosti iloinen toisten puolesta ja haluaa vilpittömästi ympärillään oleville ihmisille pelkkää hyvää.\nSeitsemän työkalua itsetutkiskeluun ja hyvän itsetunnon rakentamiseen\n1. Millaiset reunaehdot meillä on elämällemme?\nMieti onko sinulla jotain elämän onnistumisen reunaehtoja? Valmistaudutko elämään etkä elä sitä tässä ja nyt? Elätkö huomaamattasi muiden elämää mentaliteetilla ”Kun vanhemmat tekivät myös näin” tai ”Mummi on aina toivonut minulta tätä” ?\nKiinnitä huomiota siihen, kuinka puhut itsellesi. Jos olit esimerkiksi ykkösluokalla huono matikassa kannattaa kiinnittää huomiota siihen näätkö itsesi edelleenkin huonona tässä aineessa. Jos yksi ihminen on sanonut et olet porukan ruma ankanpoikanen, ajatteletko tosiaan olevasi ruma tämän kommentin takia?\nEi katsota mitä naapuri haluaa meidän olevan, ollaan mitä ollaan. Ollaan mitä ollaan tässä hetkessä ja hyväksytään se. Mennään askel kerrallaan kohti muutosta ja parempaa minua. Katsotaan peiliin ja hyväksytään itsemme ja annetaan tilaa opiskellaan rauhassa uutta. Armollisuus kunniaan, ole itseäsi kohtaan yhtä armollinen kuin kaveriasi kohtaan!\n2. Arvot ja ajankäyttö käsikädessä?\nJos arvot ja ajankäyttö eivät kulje käsikädessä on syytä tehdä asialle jotain. Meneekö sinun ajastasi suurin osa juttuihin mistä et pidä vai asioihin joista nautit. Mitkä ovat sinun arvosi ja mihin käytät aikasi.\nMe helposti välitämme asioista, joilla ei tosiaankaan ole merkitystä omien arvojemme kannalta. Mieti mitkä asiat tuovat sinulle energiaa ja mitkä vievät energiaasi ja listaa ne ylös. Jos asiat joita teet vievät energiaa ikävällä tavalla tee siihen muutos.\nMieti myös onko ympärilläsi ihmisiä jotka lisäävät hyvinvointiasi vai pahentavat sitä. Sinun ei nimittäin tarvitse olla tekemisissä ihmisten kanssa, jotka saavat sinulle jatkuvasti epämukkavan olon ja vievät energiaasi.\nOn myös todella hyvä kiinnittää huomiota siihen keitä seuraat sosiaalisessa mediassa. Saavatko nämä ihmiset olosi inspiroituneeksi vai epävarmaksi ja huonoksi. Älä seuraa ihmisiä, ketkä aiheuttavat sinulle ahdistusta ja ikäviä tunteita. Sosiaalisen median maailma on armoton ja väärä. Siitä maailmasta on aitous kaukana, joten älä ainakaan ota sen tuomaa kuvaa totena, sen jos minkä minäkin oon viime aikoina oppinut ja ymmärtänyt.\nPäätinkin lopettaa useamman ihmisen seuraamiset, ketkä saivat minulle enemmän epämukavan ja huonon olon!\n3. Millä on lopulta merkitystä?\nNiin hurjalta kun se kuulostaakin, kannattaa miettiä sitä millä on lopulta merkitystä. Mistä haluat, että sinut muistetaan, kun sinua ei enää ole. Hurja harjoitus voisikin olla kirjoittaa ylös asioita, joita haluat sinulle sanottavan esimerkiksi omassa muistotilaisuudessa.\nMieti silloin kun otat paineita hyvinkin pienistä asioista sitä millä tässä elämässä on lopulta merkitystä; ulkonäollä ja omaisuudella vai älykkyydellä, lempeydellä ja aitoudella.\n4. Mihin meidän identiteettimme on rakentunut?\nZoomaa siihen mihin olet rakentanut oman identiteettisi? Jos olet esimerkiksi masentunut ja voit huonosti, ei tarkoita sitä että olet yhtä kuin huono. Ei tehdä työstä tai muista merkityksellisistä asioista elämässämme meidän identiteettiä, vaan mietitään mikä meidän identiteetti on kaiken takana kun meidän riisutaan.\nMitkä kaikki ominaisuudet luovat meidän identiteettimme? Esimerkiksi masennus sairautena voi olla vain yksi pala meidän palapelistämme josta identiteettimme koostuu. Tämän lisäksi meillä on satoja muita ominaisuuksia! Sairauden lisäksi olet esimerkiksi isä, vaimo, yrittäjä, jalkapallotuomari, poika ja paljon muuta.\nYhden asian varaan ei saa tai kannata määrittää omaa identiteettiä. Näin ollen kun yksi osa muuttuu identiteettimme ei tarvitse muuttua. Kun parannumme masennuksesta olemme edelleen sataa muuta asiaa, tai jos saamme potkut töistä olemme edelleen sata muuta hienoa asiaa kuten isä, vaimo ja jalkapallotuomari!\n5. Mistä todella nautit ja missä haluat kehittyä?\nKaikessa ei kannata yrittää olla pirun hyvä ja menestyvä. Panosta siihen mikä tuntuu oikealta luontaisesti ja mistä nautit. Mieti jutut mitkä tekevät sinut onnelliseksi. Mieti myös muita kuin ulkopuolelta tulevia asioita!\nSitten kun saavutan tämän onnen nauti siitä. Anna itsellesi tilaa nauttia onnesta ja onnistumisesta, ja ole tyytyväinen itseesi.\nNykymaailmassa tämä saattaa olla hieman haastavaa. Ajattelemme helposti onnen niin että; “Sitten kun saavutan tämän ja tämän olen onnellinen”. On hyvä pysähtyä miettimään näiden saavutusten jälkeen oletko tosiaan nyt onnellinen. Tärkeintä on nimittäin löytää syyt siihen miksi olet nyt ja tässä hetkessä onnellinen ja tyytyväinen siihen kuka olet ja millainen olet.\nSe ei tarkoita sitä, etteikö kannata kehittyä ja asettaa tavoitteita, päinvastoin, mutta tästä hetkestä tulee osata löytää onni ja muu on vain extraa.\n6. Syytätkö ongelmistasi muita?\nOngelmasta voi aina syyttää muita, mutta se ei vie minnekkään. Kurkkaa peiliin, etsi ongelma itsestäsi ja tee sille jotain. Jos voit tehdä sille jotain tee muutos.\nKun olet löytänyt ongelman voit joko hyväksyä sen ja oppia elämään sen kanssa tai tehdä muutoksen asiaan. Nämä ovat kaksi vaihtoehtoa.\nMe pyydämme nimittäin helposti lupaa kaikilta muilta olla se mitä olemme ja parhaimmassa tapauksessa syytämme lopulta muita siitä kun emme saa olla mitä olemme. Nurinkurista! Jos emme saa tarpeeksi tykkäyksiä facebookissa.. postaus poistetaan, jos kukaan ei innostu sinun ideasta lykkäät sen.\nMe kysytään kamalasti lupaa muilta ja mennään helposti niiden mukaan, näin meistä muodostuu muiden mielipiteiden tuote.\nKiinnitä tähän huomiota ja seiso omien mielipiteidesi takana. Tämän vuoksi onkin hyvä jos omat arvot ovat selvillä. Voit aina peilata toimintaasi silloin niihin.\n7. Miten rakkaus itseesi näkyy arjessa?\nListaa ylös kuinka rakkaus itseesi näkyy arjessa.\nMonesti se, että jokin henkilö sanoo olevansa oman elämänsä prioriteetti ykkönen ja hän rakastaa itseään juuri sellaisena kuin on saa aikaan hämmästeleviä katseita ja jopa paheksuntaa. Veikkaanpa, että tämä on kateuden aiheutuva reaktio.\nJokainen meistä haluaa taatusti rakastaa itseään ja olla sinut oman ulkonäkönsä, luonteensa ja no.. itsensä kanssa kokonaisuutena! Se, että omalla päätöksellä ei miellytä ketään ja elää elämää niin, että arvostaa itseään on ihan mahtava homma! Siihen meidän jokaisen tulee pyrkiä.\nSe ei tarkoita ainakaan minun mielestä sitä, että emme joustaisi omissa mielipiteissämme tai antaisi omastamme muille, päinvastoin. Kun arvostetaan itseämme, osaaamme myös arvostaa ja ymmärtää muita sekä antaa heille minkä pystymme.\nSoundcloud, Kaikki tai ei mitään mustavalkoisuus\nEveliina Tistelgren, ”eevsku”\nSoundcloud, Itsetunto-ongelmien ja riittämättömyyden tunteen äärellä\nLaura Mäntynen ”laurrenna”


Tanssi ja itke Evelinan tahtiin\nEvelina jatkaa tyylikkäiden pop-kappaleiden parissa – Kyynelii on toinen single artistin tulevalta neljänneltä albumilta\nHäikäisevä lyriikkavideo julkaistaan klo 12.00\nKotimaisen musiikin supertähti Evelina on juuri julkaissut sydänsuruista kertovan ja tanssilattialle houkuttelevan singlen Kyynelii. Ryhdikkään ja tyylikkään kappaleen tuotannossa kuullaan Evelinan luottotuottaja Tidon lisäksi juuri Emma-ehdokkuuden saanutta duoa Los Rollos. Samaistuttava, artistin itsensä sanoittama ja säveltämä Kyynelii on toinen single Evelinan tulevalta neljänneltä albumilta. Kappaleelle julkaistaan säväyttävä, Evelinan ideoima ja Misael Sinen ohjaama lyriikkavideo tänään klo 12, jolloin sen voi katsoa tästä.\n”Edellisen singlen asettama seksikkään haikea linja jatkuu, mutta tässä biisissä on tosi erilaista rohkeutta. Oon jo syksyllä keikoilla luvannut, että on tulossa jotain, mihin voi tanssia ja itkeä samaan aikaan. Biisi syntyi aika itsestään ja alusta asti oli selvää, että siitä tulee suoraviivainen pop-biisi. Rollot oli aikanaan myös Sireeneissä mukana ja nyt vuosia sen jälkeen on siistiä tehdä tällainen projekti jälleen yhdessä. Tidon kanssa yhdessä saatu lopputulos on upea”, Evelina kommentoi.\nDef Jam Recordings Finland -levymerkille ensimmäisenä artistina kiinnitetty Evelina julkaisi elokuussa viimeisimmän singlensä Me ei kuuluta toisillemme ft. ANI, joka oli yksi syksyn kuunnelluimpia kotimaisia hittejä. Kultarajan ylittänyt single pysyi yhteensä 18 viikkoa Suomen 50 striimatuimman kappaleen joukossa Spotifyssa sekä 13 viikkoa suomalaisradioiden 50 soitetuimman biisin kärjessä. Evelina paljasti vuoden lopussa julkaisevansa kesäkuussa artistin itsensä ideoiman ja kiehtovasti kuvittaman Auringon ympäri -kalenterin lukuvuodelle 2022–2023. Kalenterista voi lukea lisää tästä.\nEvelina on yksi aikakautensa kuunnelluimpia ja seuratuimpia kotimaisia tähtiä. Hänen albuminsa 24K (2016), SOS (2019) ja III (2020) ovat keränneet yhteensä yli huimat 200 miljoonaa striimiä ja jokainen debytoi albumilistan kärkikolmikossa. Vuonna 2018 vuoden naissolistina palkitulla artistilla on yhteensä kymmenen Emma-ehdokkuutta. Evelina saa myös paljon kiitosta ottamalla kantaa tärkeisiin ja ajankohtaisiin aiheisiin some-kanavissaan, joissa hänellä on yhteensä yli 230 000 seuraajaa. Artistin alustoilla on usein puhetta esimerkiksi kehorauhasta, ulkonäköpaineista, tasa-arvosta ja naisten oikeuksista.


Millainen on tienvarsipommien historia? | Historianet.fi\nRaiteiltaan suistetut junat aiheuttivat briteille buurisodassa suuria tappioita.\nMillainen on tienvarsipommien historia?\nKetkä virittivät ensimmäisinä ansoja räjähdysaineista – niin sanottuja tienvarsipommeja?\nRäjähdyspanos oli riski itsellekin\nVihollisen kulkureiteille sijoitetut naamioidut räjähdyspanokset ovat tehokkaita aseita sissisodassa. Niiden räjäytys on kuitenkin perinteisesti ollut ongelmallista. Jos sissit räjäyttävät tien tai rautatien omia aikojaan, se hankaloittaa toki vihollisen liikkumista mutta ei aiheuta henkilö- tai kalustovahinkoja. Jos taas sissit haluavat räjäyttää esimerkiksi jonkin kuljetuksen, heidän on oltava melko lähellä räjäytyspaikkaa, mikä asettaa heidät itsensä vaaraan.\nBuurit keksivät itselaukeavat tienvarsipommit\nEtelä-Afrikassa hollantilaistaustaiset buurit keksivät buurisodissa brittejä vastaan vuosina 1899–1902 uuden menetelmän, jossa räjähteet viritettiin niin, että vihollinen sai itse pommin laukeamaan.\nBuurit olivat sotilaallisesti alivoimaisia, mutta he pärjäsivät tehokkaalla sissisotataktiikallaan. He jakautuivat niin kutsuttuihin kommandoihin, jotka piiloutuivat pensaikoihin ja iskivät brittikohteisiin. Sanaa kommando on sittemmin käytetty yleisesti vihollislinjojen takana toimivista erikoisjoukoista.\nRautatiet olivat oiva kohde\nKommandot iskivät erityisesti rautateille, joilla britit toimittivat joukoilleen täydennyksiä. Buurit asettivat räjähteet kiskojen alle niin, että ne räjähtivät vasta, kun brittien juna ajoi latauksen päältä ja sissit olivat jo kaukana. Buurisissit sinnittelivät kolme vuotta ja tappoivat 250 000 brittisotilasta, ennen kuin he lopulta luopuivat taistelusta.


Haussa löytyi 774 osumaa\nFoorumi: Linnustus Lähetetty: 17.09.2020 21:19 Aihe: Sorsastus 20xx\nJotenkin näyttää siltä, että sorsanruokinnan ongelmat kasaantuvat Pohjanmaalle ja Savoon, eli matalaotsaisemman kansanosan alueelle. Täällä sivistyneemmän kansan keskuudessa osataan junailla hommat ni ...\nFoorumi: Linnustus Lähetetty: 17.09.2020 20:49 Aihe: Kanalintuhavainnot 2020\nKaks kanalintureissua olen tehnyt. Ensin reilut puoli päivää Keski-Suomen pohjoispuoliskolla ja sitten tunnin iltakävely täällä Muuramessa. 2 teertä ja 2 pyytä on saalis. Molemmat teeret nuoria, pyyt ...\nFoorumi: Linnustus Lähetetty: 17.09.2020 11:16 Aihe: Sorsastus 20xx\n1. Suomessa kunakin kesänä pesivien sorsalintujen määrä ratkaistaan edellisenä talvena Keski-Euroopassa. Meille jäävää lintumäärää voidaan sitten ohjailla ruokinnoilla.\n2. Perämet ...\nFoorumi: Linnustus Lähetetty: 10.09.2020 20:24 Aihe: Kanalintuhavainnot 2020\nVein illansuussa kyyhkyille evästä ja näinpä ensimmäisen teerenpesueen tälle kesälle/syksylle. 6 kappaletta ruskeita. - Ei ollu pyssyä mukana, kun aloitan vasta huomenna, kun kerran niin päätin.\nAihe: Projekti: Tehkäämme unelma kyyhkypaikka!\nFoorumi: Linnustus Lähetetty: 09.09.2020 21:53 Aihe: Projekti: Tehkäämme unelma kyyhkypaikka!\nNeljästä ruokintapisteestä on vielä kaksi käytössä. Ja vien evästä niin kauan kuin sitä häviää, eli lopetan todennäköisesti joskus syys-lokakuun vaihteessa.\nFoorumi: Linnustus Lähetetty: 08.09.2020 09:50 Aihe: Kanalintuhavainnot 2020\nLupaavat Keski-Suomeen koko torstaiksi sadetta. Taidan siirtää omalla mahtikäskylläni kanalintujahdin aloituksen perjantaille.\nFoorumi: Lainsäädäntö ja politiikka Lähetetty: 03.09.2020 19:46 Aihe: Lyijyhaulikielto kosteikoille hyväksyttiin hetki sitten\nEikös tuon päätöksen voi kirjata Suomen lakiin jotenkin jännällä tavalla? Vaikkapa marskimaa määritellään ihan pikkuisen erilailla tms. Sit sovitaan, että taskusta löytyvistä lyijypaukuista saa jonkun ...\nFoorumi: Linnustus Lähetetty: 14.08.2020 10:34 Aihe: Kanalintuhavainnot 2020\nEi kun kyseessä on asetusluonnos, josta pyydetään lausuntoja. Ja asetustekstissä sanotaan, että riekko on rauhoitettu mm. Keski-Suomen maakunnassa 1.11. - 9.9.\nFoorumi: Linnustus Lähetetty: 14.08.2020 10:12 Aihe: Kanalintuhavainnot 2020\nNäyttää muutenkin olleen joku valopää asialla. Asetustekstissä sanotaan, että Keski-Suomeen tulisi tammikuinen jahtiaika teerelle, mutta noissa "metsästysaikakartoissa" väitetään, että ei tu ...\nFoorumi: Linnustus Lähetetty: 14.08.2020 10:03 Aihe: Kanalintuhavainnot 2020\nNo sitten asetustekstissä on virhe. Siinä lukee, että "riekko on rauhoitettu ... ... Keski-Suomen maakunnassa ... ... 1.11. - 9.9". Eli asetustekstin mukaan metsästysaika on 10.9. - 31.10.\nFoorumi: Linnustus Lähetetty: 14.08.2020 09:50 Aihe: Kanalintuhavainnot 2020\nPiti tavata oikein moneen kertaan, mutta niin tuossa ehdotuksessa luki: Riekkoakin saa ampua ensi syksynä Keski-Suomessa! Jos oikein ymmärsin niin lokakuun loppuun asti. - Muutenkin näyttävät tarjoava ...\nFoorumi: Linnustus Lähetetty: 08.08.2020 16:07 Aihe: Kolmiolaskenta\nEikös muuten kanalintuproblematiikkaan voida soveltaa ns. "Kojolan vakiota". Sehän kuuluu:\nJos jonkun eläinlajin kanta/tiheys ei kasva jotakin lajityypillistä kerrointa noudattaen, lajia ...\nFoorumi: Linnustus Lähetetty: 03.08.2020 21:43 Aihe: Kolmiolaskenta\nKeski-Suomen luvut osoittaa nyt pyykannalle aika selkeää laskua (nyt -11%), kun taas teerikannalle hyvin merkittävää nousua (nyt +29%). Miten tämä on mahdollista? - No eikös se ole aika ilmeistä: Kaik ...\nFoorumi: Linnustus Lähetetty: 27.07.2020 21:56 Aihe: Projekti: Tehkäämme unelma kyyhkypaikka!\nMulla on joka ruokintapisteen (niitä on tänä kesänä 4 kpl) liepeillä pari kyyhkynkuvaa. Ei ihan ruokintapisteellä, mutta sopivilla haukan hyökkäysreiteillä. Kanahaukalla on nimittäin tapana tulla joll ...\nFoorumi: Linnustus Lähetetty: 26.07.2020 11:58 Aihe: Projekti: Tehkäämme unelma kyyhkypaikka!\nSulla on vääränmerkkistä hernettä. Hulda tai Jermu ei enää nykyään kelpaa. Pitää olla Nitouche tai Rocket.\nSivu 1 Yht. 52 Siirry sivulle 1, 2, 3 ... 50, 51, 52 Seuraava


Blogi, tiistaina 02.01.2007\nLevin mökki Operonmukassa jäi tänään taakse. Viikon mukava loma oli kotimatkaa vaille valmis.\nSuomen Pankin pääjohtaja Erkki Liikanen antoi tänään oman uuden vuoden ennustuksensa – ei onneksi lupausta nimittäin Liikanen ennustaa euroalueen korkojen jatkavan nousuaan vuoden 2007 aikana. Päättyneen vuoden öljyn hinnan nousut uhkaavat nyt korottaa myös muita kuluttajahintoja. Eniten korko-odotuksiin vaikuttavat kuitenkin Saksan vahva talouskasvu ja suurimman euromaan palkankorotukset.\nEuroopan keskuspankin kuudennen perättäisen koronnoston jälkeen rahamarkkinoiden ohjauskorko päätyi viime vuoden lopuksi 3,5 prosenttiin. Liikanen uskoo, että sama meno jatkuu tänäkin vuonna. Saksan teollisuuden odotukset ovat nyt korkeimmillaan 15 vuoteen.\nMielenkiintoista nähdä miten tilanne etenee. Ennemerkit ovat kuitenkin selviä. Toivotaan kuitenkin, että Suomessa hyvä kehitys myös jatkuu ja työllisyys paranee. Se on palveluidemme turvaamisen elinehto numero yksi.\nTänään loman päätöspäivä. Aamulla lähdemme ajamaan täältä Lapista kohti etelää ja kahdentoista tunnin päästä pitäisi kotioven häämöttää. Turvallista matkaa siis meille ja kaikille muillekin tienkäyttäjille tänään. Työviikko odottaa ja jo tänäänkin joitain juttuja hoidettavana.\nKello 23.37 ja 12 ja 1/2 tunnin kotimatka takana. Matka alkoi aamulla mukavassa talvisäässä millaisessa saimme viettää koko lomamme. Lunta oli reilusti ja vain pientä pakkasta ja poroja valtavasti. Ouluun mennessä lumi väheni vaikka matkalla muutaman kerran saimmekin niskaamme oikein sankan lumisateen – kunnollisia jo aikalailla kaivattujakin jalkarättejä. Oulun eteläpuolella lunta ei enää ollut kuin nimeksi ja Jyväskylässä meni totaalinen raja. Lumi muuttui vedeksi ja synkäksi sääksi.\nPitkällä paluumatkalla ehdin hoitamaan myös jo mukavasti asioita. Loppuviikon kampanja-asiat ensin kuntoon Riihimäen suuntaan ja sitten firman asioita ja sen semmoisia. Muutamia tärkeitä kampanjamme teemoja kävimme läpi myös matkan aikana ja puhelin oli kovassa käytössä. Akku huusi virtaa jo Jämsän kohdalla :). Mutta asiat tulivat hoidettua.\nNyt jälleen kotona ja huomenna töiden pariin. Kiitos matkakavereillemme upeasta ja rentouttavasta lomasta. Nyt on patterit laduttu ja uusi vuosi ja uudet haasteet ovat tervetulleita.


Antiikin Kreikka ja Rooma - keisarit, jumalat ja myytit\nApollon - Apollo\nEros - Amor - Cupido\nPan ja Faunus\nAfrodite - Venus\nKhloris - Flora\nKoston jumalatar Nemesis - Invidia\nTaikuuden ja viettelyksen jumalatar, velho Kirke\nOnnen jumalatar Rouva Fortuna\nHesperos eli Vesper, Fosforos eli Eosforos, Selene eli Luna, Eos eli Aurora, Helios, Atlas\nIkaros ja Daidalos\nRakkautta ja siveyttä\nAmor ja Psykhe\nAtalante ja Hippomenes\nHylas ja Herakles\nHyakinthos ja Apollon\nZeus ja Ganymedes\nHevosia ja prostituutiota\nLänsituulen jumalalla hevosiakin lapsinaan\nSapfo - lesbot\nPlaton - homot\nKeisareita ja kulttuuria\nElagabalus - Venuspoika keisarina\nCaligula ja Tiberius\nSananlaskuja ja viisauksia\nMarmori ja pronssi\nDonatellon Daavid 1\nDonatellon Daavid 2\nSpinario - Piikin poisto\nDornauszieher - Piikin poisto\nSantanderin sataman köyhät kolikkopojat\nRooma - Ikuinen kaupunki\nGladiaattorit ja orjat\n"The Choosing of the Arrow, 1848" - pronssiveistos, korkeus 54 cm - yhdysvaltalainen Henry Kirke Brown (1814 - 1886) - Metropolitan Museum of Art, New York, USA\nIntiaanisoturi valitsee veistoksessa nuolta ihan samoin kuin Amorkin, mutta ehkä toisiin tarkoituksiin.\nHenry Kirke Brown oli ensimmäisiä amerikkalaisia, joka ikuisti intiaaneja veistoksiin. Hän liikkui Ottawa ja Chippewa intiaanien parissa, tutustuen intiaaneihin ja heidän kulttuuriinsa. Hän toki tutustui huolella myös intiaanien pukeutumiseen ja siksi pientä hämmästystä herättikin aikanaan se, että hänen veistoksessaan intiaanisoturilla ei ollutkaan yllään mitään. Veistoksen häneltä kilpailun kautta tilasi American Art-Union ja se valmistui vuonna 1848.\nEnnen veistoksen valmistumista Brown oli opiskelemassa kuvanveistoa mm. Italiassa. Sillä matkallaan hän ihastui antiikin Kreikan ja Rooman kuvanveistotaiteeseen, mikä näkyy hänen intiaanisoturissaan.\nItaliasta Amerikkaan palattuaan Brown pohti, että miten hän voisi toteuttaa noita antiikin kuvanveiston ihanteita omassa maassaan. Tällöin hän keksi, että hän voisi kuvata intiaaneja ja silloin hän matkusti intiaanien maille, alkaen tehdä luonnoksia intiaaneista.\nPienikokoinen veistos edustaa tyyliltään samaa, kuin varhaisrenessanssin mestareiden, kuten Donatellon työt. Se on realistinen, mutta varsin sensuelli ja elegantti. Intiaani seisoo klassisten veistosten tapaan kontrapostoasennossa, paino enemmän toisella jalalla, toinen käsi valitsee nuolta kotelosta selän takaa, toinen alkaa juuri kohottaa jousta valmiiksi. Hiukset laskeutuvat pitkinä niskaan ja hiuksissa etupäälaella on koristeellinen punos, ylätasangon intiaanien tapaan. Ihon kuin patinoidun ruskean sävyn loihtivat lakkauksillaan kaksi ranskalaista avustajaa, jotka Brown toi mukanaan Euroopasta Brooklynin ateljeeseensa.\nVeistoksen pieni koko mahdollisti sen, että siitä tehtyjä kopioita voitiin helposti levittää amerikkalaisiin koteihin. American Art-Unionin toiminnan perusajatus oli tehdä amerikkalaisille tunnetuksi amerikkalaista taidetta. (An American Collection: Works from the Amon Carter Museum: Henry Kirke Brown: "The Choosing of the Arrow, 1848")\n*Kuvat ylinnä ja toiseksi alinna, Copyright © Flickr/Car Los\nCreative Commons - Sinulla on vapaus: kopioida, levittää, näyttää ja esittää teosta.\n*Kuvat oikealla ja alimpana Copyright © Flickr/peterjr1961\n*** tunturisusi.com linkit ***


Naperojudo on täynnä! - Kirkkonummen Judoseura ry.\nNaperojudo on täynnä!\nNaperojudo on lapsi-vanhempijudoa parhaimmillaan. Kurssi kehittää lasten judollista liikkumista monipuolisesti leikkien kautta ja se on suunniteltu kestämään toukokuuhun 2010. Kurssilla on lapsen seurana oltava siis myös aikuinen. Kurssin jälkeen lapset voivat jatkaa judon harjoittelua iästä riippuen seuramme peruskursseilla.\nKurssille osallistuvat maksavat seuran liittymismaksun 100 euroa, joka pitää sisällään harjoitukset, vakuutuksen ja judoliiton lisenssin.\nHarjoitukset alkavat lauantaina 5.9 klo 10.00-11.15 ja jatkuvat muutamaa poikkeusta (loma-ajat yms.) lukuunottamatta lauantaisin samaan aikaan. Harjoituspaikkana on Gesterbyn väestösuoja (katso karttalinkki tästä). Parina ensimmäisenä kertana ei tarvita judopukua, vaan mukaan riittää löysät verkkarit ja pitkähihainen collegepusero yms, mutta myöhemmin on hyvä hankkia oma judopuku eli judogi. Pari ensimmäistä kertaa voi myös kokeilla ilman maksua, mutta huomioikaa että vakuutus ei ole voimassa ennen kuin maksu on tullut seuran tilille!\nKurssin ohjaajana toimii Jonna Vainikainen (2. kyu), joka on ohjannut samaista kurssia myös edellisenä vuonna. Vanhat kurssilaiset jatkavat ryhmässä automaattisesti. Heidän lisäkseen kurssille otetaan rajoitetusti lisää pareja ilmoittautumisjärjestyksessä. Ilmoittautumiset (lapsen nimi ja syntymäaika sekä vanhemman nimi, sähköposti ja puhelinnumero) ja tiedustelut pyydetään ensisijaisesti sähköpostilla jonna.vainikainen(at)castren.fi tai puhelimitse 044 380 9585.


Porvoon tulos 2019 vain lievästi ylijäämäinen – yhteisövero kasvoi 59 prosenttia - Porvoo\nEtusivu > Uutiset > Porvoon tulos 2019 vain lievästi ylijäämäinen – yhteisövero kasvoi 59 prosenttia\nPorvoon tulos 2019 vain lievästi ylijäämäinen – yhteisövero kasvoi 59 prosenttia\nPorvoon kaupungin talous oli vuonna 2019 vain lievästi ylijäämäinen, vaikka talouden suhdannekehitys oli monella tapaa myönteinen, ilmenee juuri valmistuneesta kaupungin tilinpäätöksestä.\nKaupungin ylijäämä oli vuonna 2019 noin 2,1 miljoonan euroa, kun edellisvuonna ylijäämä oli noin 2,4 miljoonaa euroa. Kaupungin vuosikate heikkeni noin 13 prosenttia, yhteensä 25,3 miljoonaan euroon. Vuosikate ei riittänyt kattamaan poistoja.\n– Tulos on kutakuinkin tasapainossa, mutta suhdannehuipun aikaan kaupungin tulisi tehdä selkeästi ylijäämäistä tulosta ja kyetä lyhentämään lainoja. Nyt tähän ei kyetty, ja tämä vuosi näyttää koronaviruskriisin vuoksi erittäin huonolta, tiivistää kaupunginjohtaja Jukka-Pekka Ujula.\nKaupungin tulot kasvoivat hyvin, mutta menojen kasvu oli kuitenkin voimakkaampaa. Kaupungin talous pysyi vuonna 2019 tasapainossa pitkälti hyvän yhteisöverokertymän ansiosta.\nYhteisövero kasvoi 59 prosenttia\nYhteisövero tuotti kaupungille noin 32,4 miljoonaa euroa, mikä on 59 prosenttia enemmän kuin vuonna 2018. Tyypillinen tuotto on ollut noin 15 miljoonaa euroa 2010-luvun alkuvuosina. Ilman korkeita yhteisöveron tuottoja kaupungin tulos olisi merkittävästi alijäämäinen.\n– Yhteisövero on hyvin suhdanneherkkä, joten kaupungin pysyvää menotasoa ei voi rakentaa yhteisöveron varaan. Tänä vuonna yhteisövero tulee alenemaan selvästi koronaepidemian takia, toteaa rahoitusjohtaja Henrik Rainio.\nKunnallisveron tuotto kasvoi vain 0,6 prosenttia, yhteensä noin 193,6 miljoonaan euroon. Kuntien verotilitykset viivästyivät verohallinnon verokorttiuudistuksen sekä tulorekisteriin liittyvien ongelmien vuoksi. Tämän takia Porvoolta jäi saamatta arviolta noin 2 miljoonaa euroa kunnallisveroa vuoden 2019 aikana.\nKaupungin verorahoitus, eli verotulot ja valtionosuudet, kasvoivat yhteensä noin 17,6 miljoonaa euroa.\nMenot kasvoivat voimakkaasti\nKaupungin toimintamenot kasvoivat yhteensä noin 20,4 miljoonaa euroa, eli noin 6,2 prosenttia edellisvuodesta. Menojen kasvu johtuu pääosin palvelujen ostoista sekä henkilöstömenojen kasvusta. Palvelujen ostot kasvoivat noin 11,6 miljoonaa euroa ja henkilöstömenot noin 5,5 miljoonaa euroa.\n– Näin voimakas menojen kasvu ei ole pitkällä aikavälillä kestävää. Menojen kasvu kiihtyi koko maassa vuonna 2019, kun esimerkiksi kilpailukykysopimus päättyi. Ennakkotietojen mukaan toimintamenot kasvoivat kunnissa keskimäärin 3,9 prosenttia, joten Porvoossa menot kasvoivat kuitenkin selvästi enemmän, vertailee Rainio.\nKeskeisimmistä toimialoista sosiaali- ja terveystoimen menot kasvoivat noin 4,9 prosenttia, ja sivistystoimen menot noin 2,8 prosenttia. Menoihin sisältyy 2 miljoonan euron pakollinen varaus, joka johtuu Mätäjärven kaatopaikan kunnostusvastuun uudesta kustannusarviosta.\nInvestoinnit edelleen korkealla ja lainakannan kasvu jatku\nKaupungin lainakanta kasvoi noin 8,6 miljoonaa euroa. Lainakanta oli vuoden 2019 lopussa noin 171,7 miljoonaa euroa, eli noin 3 400 euroa porvoolaista kohden. Velka on kasvanut voimakkaasti viime vuosina, kun vielä vuonna 2015 lainakanta oli noin 115 miljoonaa euroa.\nKaupungin investointimenot olivat vuonna 2019 yhteensä noin 45 miljoonaa euroa, kun pitkällä aikavälillä tarkasteltuna kaupungilla on varaa investoida noin 25–30 miljoonaa euroa vuosittain. Vuoden 2019 investoinnit kohdistuivat erityisesti kolmeen koulurakennukseen: Grännäs skola, Eklöfska skola sekä Strömbogrska skola.\nTilinpäätös 2019, esitys\nTilinpäätös 2019: Porvoo ja C21 kaupungit


Naiset Juuri nyt Kesäkauppa Paidat\nTunika, jonka etuosassa on hopeanväriset metallinapit ja holkkihihat, joiden suissa on kiinni ommeltu käänne. Rento malli mukavaa, kauniisti laskeutuvaa trikoota. Takana kaarrokesauma, jossa pieni rypytys. Pyöristetty helma. Tämä tunika on saatavana monessa eri värissä ja se sopii hienosti esimerkiksi leggingsien pariksi. Takapituus olalta koon mukaan n. 83-90 cm.\n20 kommenttia & kysymystä\nOsta vaatteita edullisesti ja helposti Cellbesin verkkokaupasta ja postimyynnistä! Löydät Kesäkauppa -kategorian alta Paidat joka makuun, samoin Mekot, Paidat & leggingsit & Caprit . Tämän hetken trendivärejä ovat .


ENCEn peli takkusi torstaina – tarvitsee tänään kaksi pakkovoittoa päästäkseen IEM Katowice -turnaukseen - Esports - Ilta-Sanomat\nENCEn peli takkusi – tarvitsee tänään kaksi voittoa\nENCE tarvitsee tänään kaksi voittoa, jotta se pääsee pelaamaan helmikuun lopulla Puolaan.\nJulkaistu: 10.1. 9:05\nENCEn pitää voittaa tänään kaksi ottelua, jotta se saa turnauspaikan CS-kalenterin kohokohtiin kuuluvaan IEM Katowice -huipputurnaukseen.\nENCEn matka Counter-Striken jättiturnauksen IEM Katowicen karsinnoissa alkoi torstaina voitolla, mutta ilta päättyi tappioon. Joukkue pelaa tänään perjantaina viimeisestä jatkopaikasta.\nENCE voitti karsintojen avausottelussa puolalaisen Illuminar-joukkueen 2–1-tuloksella (16–14 Nuke, 6–16 Overpass, 16–7 Train). Toisessa ottelussa panoksena oli suora jatkopaikka maaliskuun vaihteessa Puolassa pelattavaan huippukisaan.\nTorstai päättyi suomalaisfanien pettymykseksi tappioon, kun FaZe Clan oli parempi 2–1-lukemin. ENCE hävisi ensimmäisenä pelatun Mirage-kartan 10–16-tuloksella, mutta tasoitti sarjan voitettuaan 16–12-lukemin Dust II:n. Ratkaisevaksi kartaksi jäänyt Nuke meni FaZelle 16–12.\nTänään Suomen aikaa kello 19 pelattavassa selkä seinää vasten -ottelussa vastaan asettuu puolalainen AGO. Mikäli ENCE voittaa ottelun, joukkue pelaa jatkopaikasta kello 22 joko Illuminaria tai MAD Lionsia vastaan. Tappiolla karsinnat päättyvät. FaZen lisäksi G2 ylsi avauspäivältä jatkoon.\nKarsintoja voi seurata alla olevasta lähetyksestä englanniksi:\nJos lähetys ei näy yllä, katso sitä täältä. Vaihtoehtoisia lähetyskanavia voi katsoa täältä.\nIEM Katowice -turnaus on yksi CS-kalenterin vuosittaisista kohokohdista. Vuosi sitten Major-arvonimikkeen saaneessa turnauksessa ENCE sijoittui toiseksi. Tänä vuonna turnaus pelataan ilman Major-nimikettä.\nENCE oli viime vuoden 7. paras CS-joukkue – päätyi myös kyseenalaiselle listalle


CocoHour 2019 – keskustelua, kuohuvaa ja kesätunnelmaa – Cocomms\nPerinteeksi muodostuneita Cocommsin cocktailkutsuja vietettiin tänäkin vuonna aurinkoisessa säässä Porin SuomiAreenassa. Puheensorinasta ja naurusta päätellen tunnelma oli katossa, ja pääsipä muutama vieras myös kertomaan parhaat vuorovaikutus- tai verkostoitumisvinkkinsä Cocommsin seurapiiritoimittajille. Katsekontakti, rohkeus mennä juttelemaan tuntemattomille ja aito kiinnostus ovat vieraiden mukaan valttia uusiin ihmisiin tutustumisessa.\nRoger Nyberg ja Ilona Rauhala olivat kesäisissä ja iloisissa tunnelmissa CocoHourissa. Psykologiseen valmentamiseen erikoistunut Rauhala luotsasi myös menestyksekkäästi Cocommsin ja Business Coaching Instituten Johtajuusareena-paneelikeskustelun SuomiAreenassa. Hänen paras vuorovaikutusvinkkinsä on katsoa ihmisiä silmiin, ottaa kontaktia ja kysyä, mitä kuuluu.\n– Jos on tavannut kiinnostavan ihmisen, kannattaa myös laittaa viestiä perään ja jatkaa yhteydenpitoa esimerkiksi sosiaalisen median kautta, Rauhala vinkkasi.\nVTT:ltä paikalle oli saapunut brändi- ja tapahtumapäällikkö Tiina Nykänen, markkinointi- ja viestintäjohtaja Jenni Santalo ja älykäs teollisuus ja energiajärjestelmät -yksikön johtaja Erja Turunen. Nykänen oli ensimmäistä kertaa paikalla Porissa ja kehui, että parempaa seuraa on vaikea löytää. Santalo ja Turunen komppasivat.\n– Ei ole parempaa syytä keskeyttää kesälomaa kuin SuomiAreena, Turunen tuumi.\nKolmikolla oli monta hyvää vinkkiä vuorovaikutukseen ja verkostoitumiseen. Hyvä porukka, rauhallinen ympäristö ja hyvä ruoka takaavat hyvien ideoiden syntymisen, mutta toisaalta myös täysin tuntemattomien ihmisten kanssa keskusteleminen ilman agendaa voi toimia hyvin. Verkostojen laajentamisesta kiinnostuneiden kannattaa haravoida myös kollegoidensa verkostot läpi.\nEi ole parempaa syytä keskeyttää kesälomaa kuin SuomiAreena\nKemianteollisuus ry:n asiantuntija Rasmus Pinomaa ja Elsi Kataisen erityisavustajana Euroopan parlamentissa toimiva Matias Kallio olivat tavanneet ensimmäistä kertaa alkuillasta ja jatkaneet matkaa yhdessä CocoHouriin. Kalliosta oli kiva olla Suomessa pitkästä aikaa. Työkseen kemian avulla ilmastonmuutosta ratkovalle Pinomaalle kuului omien sanojensa mukaan hemmetin hyvää.\nKaksikon vuorovaikutusvinkki on yksinkertainen mutta toimiva: Ensimmäinen askel on mennä paikalle tilaisuuksiin ja jutella siellä myös tuntemattomille. Juttu lähtee yleensä lentämään, kun ottaa kädestä kiinni, tervehtii ja kertoo lyhyesti itsestään. Ensimmäinen askel jää kuitenkin usein ottamatta, miehet huomauttivat ja kannustivat avoimuuteen.\nJuttu lähtee yleensä lentämään, kun ottaa kädestä kiinni, tervehtii ja kertoo lyhyesti itsestään.\nKuntaliiton viestintäjohtaja Maira Kettunen oli tullut paikalle Poriin neljän vuoden SuomiAreena-tauon jälkeen. Verkostoitumisvinkkinä Kettunen sanoi, ettei kannata ennakkoon tupata kalenteria liian täyteen tai hakeutua pelkästään paikkoihin, jossa on valmiiksi tuttuja.\n– Parhaat kontaktit voivat tulla vastaan ihan kadulla, kun kävelee ja pitää silmänsä auki. Kadulla myös juttelu onnistuu paremmin kuin meluisassa tilaisuudessa, Kettunen totesi.\nRKP:n tiedotuspäällikkö Viktor Grandell, LähiTapiolan viestintäasiantuntija Niklas Mannfolk ja RKP:n Uudenmaan toimintakoordinaattori Jenny Vilén nauttivat hyvästä tunnelmasta ja seurasta SuomiAreenassa. He antoivat myös käytännönläheisiä vinkkejä esimerkiksi cocktailtilaisuuksissa seurusteluun. Vilénin mukaan katsekontakti ja hymy saavat ihmiset juttutuulelle. Mannfolkin mielestä myös siistiin vaatetukseen kannattaa kiinnittää huomioita. Tarjoilujen osalta Grandell suositteli roséviiniä, joka hänen mielestään kuuluu kesän tilaisuuksiin.\nProcom Viestinnän ammattilaiset ry:n kesäkuussa sidosryhmäpäällikkönä aloittaneella Mia Rosenqvistillä, toimitusjohtaja Elina Melginillä ja koulutuksesta ja kehittämisestä vastaavalla johtajalla Päivi Vuorimaalla oli selvä strategia verkostoitumiseen. Procomilaiset olivat etukäteen päättäneet kolme teemaa, joista ainakin puhuttaisiin uusien ihmisten kanssa. Myös aktiivisuus ja rohkea lähestyminen toimivat. Näiden lisäksi monimuotoisuus on Procomilasten mukaan valttia: kannattaa jutella eri asiantuntijoiden ja kollegoiden kanssa sekä hakeutua erilaisiin tilaisuuksiin.\nNäiden lisäksi monimuotoisuus on Procomilasten mukaan valttia: kannattaa jutella eri asiantuntijoiden ja kollegoiden kanssa sekä hakeutua erilaisiin tilaisuuksiin.\nCocommsin SuomiAreena-tiimi iloitsi hyvistä keskusteluista ja tunnelmasta. Paikalla olevilta tiimiläisiltä sateli myös vinkkejä vuorovaikutukseen ja verkostoitumiseen. Hyvänä ensimmäisenä askeleena toimivat avoin mieli, kiinnostus muita ihmisiä kohtaan, kuuntelu ja kysymyksien esittäminen. Jos keskustelun avaaminen tuntuu vaikealta, voi myös hypätä mukaan isomman seurueen juttuihin.\nHyvänä ensimmäisenä askeleena toimivat avoin mieli, kiinnostus muita ihmisiä kohtaan, kuuntelu ja kysymyksien esittäminen. Jos keskustelun avaaminen tuntuu vaikealta, voi myös hypätä mukaan isomman seurueen juttuihin.\nJoku voi kokea verkostoitumisen väkinäiseksi, mutta pohjimmiltaan siinä on kyse uusiin ihmisiin tutustumisesta. Joka tapauksessa jo tuttuihin kollegoihin ja kavereihin ei kannata liimautua kiinni ainakaan ihan koko illaksi.\nCocommsilta SuomiAreenassa paikalla oli (vasemmalta) Hannele Sorvari, Katri Kääriä, Lassi Hynynen, Susanna Rapp, toimitusjohtaja Kaija Pohjala, Maria Mattila, Matti Niskanen, Iiris Meurman, Sari Brander ja Annikka Koivu.\nCocoHour suomiareena viestintä vuorovaikutus


Mielenosoitus kannatti – Nummenpään ja Suomiehen koulut säilyivät | Nurmijärven Uutiset\nMielenosoitus kannatti – Nummenpään ja Suomiehen koulut säilyivät\nKoulun puolesta. Tomi Markus puolusti tiukasti oman kylänsä koulua.\nKunnantalon eteen kerääntyneet kyläkoulujen puolustajat järjestivät valtuutetuille keskiviikkona näyttävän vastaanoton.\nOsa valtuutetuista sai suuret aplodit ja iloisen vastaanoton nummenpääläisiltä ja Suomiehen asukkailta, mutta osa luikki karkuun ja koitti kipittää mahdollisimman matalalla profiililla Valtuustosaliin.\n– Ei ole kaikilla pokkaa katsoa silmiin, Suomiehen rouvat hämmästelivät.\n– Ja vihreät tirauttivat kyyneleitä, mutta ei se itku auta, kun pitää vaan äänestää eri tavalla, Nummenpään naiset virkkoivat.\nKyläkouluaktiiveille suurin pettymys olikin vihreiden asettuminen lakkautuksen kannalle. He olisivat toivoneet naisten asettuvan elävän kylän puolelle.\n– On se erikoista, miten vielä kaksi tai kolme vuotta sitten puhuttiin elävästä maaseudusta ja kunta käytti sitä jopa markkinoinnissa. Mutta nyt sitten pikkukylät halutaan ajaa alas, Juhani Markus mietti.\nValtuustokokouksen jälkeen Markus kertoi kuitenkin tunnelman olevan todella korkealla. Markus on ollut taistelemassa kyläkoulun lakkautusta vastaan yhteensä viisi kertaa vuosina 1970, 1986, 2009, 2011 ja nyt 2014. Tämänkertainen oli nummenpääläisen mukaan ehdottomasti vaikein taistelu.\n– Taistelu oli nyt todella tiukka, kun koulut oli jo kerran päätetty jättää rahatta. Mutta me kaikki uskoimme tähän loppuun saakka.\n– Olo nyt todella helpottunut, kun koulu saa jatkaa ainakin vuoden ja toivottavasti useammankin, Markus sanoo.\nMarkus kertoo nummenpääläisten jo suunnitelleen, miten he aikovat kannattajiaan kiittää.\n– Suunnitelmissa on kajauttaa komeasti Suvivirsi koulun kevätjuhlassa. Ja opetushallitus sen kieltää, niin sitten siirrytään pihalle siniristilipun alle ja lauletaan virsi siellä.\nLisää kuvia mielenosoituksesta Nurkkarin netissä.


Chainlink hintaennuste vuosille 2022, 2025 ja edelleen\nHintaennuste Chainlink 2022\nKryptovaluutta todella tehnyt läpimurron 2022. Chainlink on yksi monista valuuttojen, joka on jo lisääntynyt merkittävästi. Mutta mitkä ovat Chainlinkin odotukset loppuvuodelle? Missä tämä kolikko voi olla vuonna 2025 tai jopa vuonna 2030?\nTässä artikkelissa annamme 3 skenaariota siitä, miksi kyseinen valuutta voi nousta, mutta laadimme myös ennusteen lyhyelle aikavälille. Oletko uusi salaus? Rekisteröidy sitten johonkin alla olevista apurahoista!\nHintaennuste Chainlink 2022Vertaa Vaihto\nChainlink hintaennuste vuosille 2022–2025 | Ennuste ja tavoitteet Chainlink\nChainlink on ollut olemassa kesästä 2017 lähtien ja se on ensimmäinen hajautettu Oracle-verkko, ainutlaatuinen salauksen maailmassa. Chainlinkin tekee niin ainutlaatuiseksi se, että se yhdistää ulkoisen ’tosielämän’ datan (jota kutsutaan myös ” oraakkeleiksi ”) API: n kautta ns. Älykkäillä sopimuksilla. Ne ovat niin sanottu yhteys blockchain-verkkojen ja datan välillä, jota normaalisti ei löydy blockchainista, jotta niitä voidaan käyttää älykkäisiin sopimuksiin.\nTämä tekniikka tarjoaa ratkaisuja älykkäisiin sopimuksiin, jotka eivät vielä pystyneet kommunikoimaan ulkoisten tietolähteiden kanssa. Tämä on suuri lisäarvo muun muassa pörssikurssien ja markkinatietojen julkaisemiselle, pankkitapahtumille ja yrityksille, jotka haluavat tarjota salausta maksuvälineenä.\nMiksi Chainlinkin hinta on kasvanut niin nopeasti\nTärkein syy Chainlinkin voimakkaaseen kasvuun johtuu siitä, että sen ainutlaatuinen tekniikka on avannut uudet markkinat monille verkoille, jotka toistaiseksi eivät voineet käyttää älykkäitä sopimuksia tai hyödyntää niitä parhaalla mahdollisella tavalla. Chainlink tekee tämän mahdolliseksi ja jatkaa siten kumppanuuksiensa laajentamista uusilla yhteistyötoimilla, kuten SWIFT, Gartner ja jopa Google.\nToinen syy on DeFi: n (Decentralized Finance) kasvu. Maksutapamme on muuttunut jo jonkin aikaa, ja DeFi integroituu yhä enemmän yhteiskuntaan tulevaisuudessa. Tämän seurauksena kysyntä Chainlinkin palveluille kasvaa edelleen, mikä ei muutu milloin tahansa pian. Tämä varmistaa, että asiantuntijoiden Chainlink-ennustetta voidaan pitää erittäin positiivisena.\nKolmas syy on Chainlinkin tarjoama luotettavuus. Chainlink käyttää useita lähteitä tarkistaakseen älykkään sopimuksen kautta toimitetut tiedot. Tämän seurauksena nämä tietojen tarjoajat eivät voi muokata tai väärentää tietoja, koska niiden on vastattava muiden toimittajien tietoja.\nHarkitse esimerkiksi krypto-valuuttojen nykyistä osakemarkkinoiden hintaa sellaisilla alustoilla kuin CoinMarketCap ja CoinGecko. Tämän kurssin datan, jonka he osoittavat, on oltava identtistä ja siksi sitä ohjaavat useat verkon solmut. Tämä tekniikka varmistaa, että Chainlink on erittäin luotettava ratkaisu.\nOsta tai myy Chainlink | Parhaat kolikoiden alustat ja Chainlink\nKiinnostuneita ostamaan Chainlinkia? Chainlinkin voi ostaa useissa pusseissa.\nParas vaihtoehto ostaa Chainlink on Binance. Binance tunnetaan yhtenä maailman suurimmista pörsseistä, ja suhteellisen alhaiset maksut per tapahtuma. Muita Binancen etuja ovat:\nToinen paras vaihtoehto Chainlinkin ostamiseen on eToro. eToro on yksi suurimmista kansainvälisistä pörsseistä, ja siellä on monia kryptovaluuttoja. eToro on helppokäyttöinen kaikille ihmisille maailmassa, jotka haluavat ostaa / myydä kryptovaluuttoja.


Pahasti velkaantunut Raahen kultakaivos jatkaa toimintaansa, mutta kukaan ei tiedä kuinka pitkään | Yle Uutiset\nRaahen kultakaivos pyrkii jatkamaan toimintaansa vakavista talousongelmista huolimatta. Kuva: Risto Degerman / Yle\nRaahen kultakaivoksen vaikeuksien värittämä taival jatkuu. Tällä kertaa velkatilanteeseen haetaan helpotusta yrityssaneerauksesta, josta kaivosyhtiö jätti hakemuksen Oulun käräjäoikeuteen 3. joulukuuta.\nSamana päivänä käräjäoikeudessa vangittiin kanadalaisyhtiötä vielä marraskuussa johtanut toimitusjohtaja, jota epäillään törkeästä kavalluksesta ja törkeästä maksuvälinepetoksesta. Tekojen epäillään tapahtuneen Raahessa 30. marraskuuta.\nParhaillaan käynnissä on kymmenen vuoden aikana jo kolmas yritys saada kultaa kannattavasti Laivakankaan kallioperästä. Aiemmatkin yritykset ovat kaatuneet talousongelmiin.\nKaivosyhtiö pyrkii jatkamaan toimintaansa Raahessa, kertoo Otso Goldin uusi väliaiakainen toimitusjohtaja Dan Andersson, joka on tullut selvittämään tilannetta yhtiön ulkopuolelta.\n– Pystymme katsomaan tilannetta toistaiseksi tammikuulle saakka. Joulukuulle on suunniteltu kullan valuja, jotta saamme maksimoitua rahan sisääntulon maksujen maksamiseksi.\nAnderssonin mukaan henkilöstölle ei ole annettu ilmoitusta yhteistoimintaneuvotteluista tai lomautusvaroitusta.\nKaivosteollisuusKultaKullankaivuRaaheYrityssaneerausMetallit ja mineraalitPohjois-PohjanmaaRaahen seutukunta


Jos sinulla on tarpeeksi internet-portaalien tutkimista, jossa voit ajatella online-elokuvan pornofilmejä, nimittäin porno videoita Liukas pillu panovideo ilmainen, niin olet täällä. Tiimimme on valmistellut tämän sivuston nimenomaan eri sukupuoli-aiheisten elokuvien faneille. Henkilökuntamme valitsi erittäin tarkasti tämän ainutlaatuisen pornosisällön Liukas pillu panovideo ilmainen, jota voi katsella puhelimellasi, älypuhelimilla, tableteilla tai kannettavilla tietokoneilla. Vakuutamme teille, että tämän sivuston tiimi löytää jotain yllättävää. Rentoudu ja koe mahdottomia orgasmeja.\nSeuraa jyväskylä aikuisen naisen pillu\nAikuisten elokuvat porno pillu


31.10.2021 | Kuvat: Tero Nurmi\nKoneyrittäjien Suominen: Metsänparannuksen yhteishankkeet tarvitsevat kokoonjuoksijan\nOtso Metsäpalveluiden konkurssi osoittaa, että metsätaloudelle tärkeiden metsänparannustöiden yhteishankkeiden kokoonjuoksu on laji, jolle ei löydy markkinoilta maksajia. Laajojen, useiden tilojen yhteisten metsänparannushankkeiden koolle saaminen tulisi siksi tehdä julkisin varoin, totesi puheenjohtaja Markku Suominen Koneyrittäjien liittokokouksen avajaisissa Vaasassa. \n- Ammattitaitoinen kokoonjuoksija voisi olla Suomen metsäkeskus tai Maanmittauslaitos. Maanmittauslaitoksen tekemissä tilusjärjestelmissä on valmis toimiva malli hankkeiden kokoonjuoksuun, Suominen totesi.\n- Turpeen alasajo koskettaa erityisesti tätä seutukuntaa. Keväällä päätetystä turpeen tukipaketista ei ole vielä tullut yhtäkään euroa yrittäjille asti. Näkyvissä ovat ainoastaan vuodenvaihteessa voimaantulevat määräaikaiset veromuutokset, joilla helpotetaan jossain määrin pieniä lämpölaitoksia ja niille turvetta toimittavia.\n- Nyt näyttää siltä, että turvetuotannosta luopumistuki ja turvetuotannon erikoiskaluston romutusavustus saataisiin vihdoin voimaan vuoden loppuun mennessä. Tämän aikataulun on syytä pitää, totesi Suominen.\nAjankohtaista Koneyrittäjät Markku suominen turve


Värtsilää vuonna 1911.\nTämä artikkeli on julkaistu Värtsissä 6.12.2010\nVoimaan astuivat mm. pimennysmääräykset. Ikkunat piti peittää siten, ettei pienintäkään valonpilkahdusta näkynyt ulos. Katuvalot ja näyteikkunat kaikki pimennettiin. Sotapoliisit kiertelivät tarkastamassa, että sääntöjä noudatettiin.\nVärtsilässä sijaitsi lentokenttä ja rautatehdas, joka valmisti tärkeitä sotatarvikkeita, piikkilankaa ja teräsverkkoa. Ei siis ihme, jos viholliskoneet vierailivat monta kertaa päivässä ja usein yölläkin.\nSA-kuva. Evakoitua tavaraa Kaurilassa\nKun tänä päivänä ajattelen noita vuosikymmenien takaisia tapahtumia, ne tuntuvat lähinnä unen näöltä. Kun juhlimme itsenäisyyspäiväämme ja sytytämme sinivalkoiset kynttilät, muistakaamme heitä, jotka raskain menetyksin takasivat rauhan, vapauden ja itsenäisyyden.\nSeppeleen lasku sankarivainajien muistoksi Värtsilässä 2021.\nSeppeleen laskijat Riitta Asikainen ja Raino Lipponen.\nKuva Erkki Asikainen\n← Veljeä ei jätetty_uusinta\nSankarivainajia muistettiin →\n3 comments for “Talvisodan tunnelmia, uusinta”\nKiitos Hilkka tästä koskettavasta jutusta joka minulta oli jäänyt huomaamatta aiemmin.🌹\nHistoriaa tunnen jonkin verran mutta tämä Sinun tarinasi tuo nuo historian tapahtumat niin todeksi!\nHyvää Itsenäisyyspäivää Sinulle ja läheisillesi!\nKIITOS, HILKKA!!! Minäkin olin Kuusjärvellä – evakossa.\nAlkuperäinen artikkeli löytyy allaolevasta linkistä. Siellä on myös alkuperäiset kuvat ja kommentit\nKiitos Hilkka, että sain uusia tämän arvokkaan artikkelin. Terveyttä ja hyvää itsenäisyyspäivää toivottaen


Poliisi: Junan ampumispäivänä oli ammuttu myös autoa päin | Lapinkansa.fi\nPoliisi: Junan ampumispäivänä oli ammuttu myös autoa päin\nHaulit vauroittivat junan kahden vaunun laseja, mutta sisäikkunat pysyivät ehjinä.\nSamana päivänä kun Ylitorniolla ammuttiin haulikolla päin matkustajajunaa, oli joku ampunut myös päin autoa.\nPoliisin mukaan samana päivänä kun junaa ammuttiin, eli tiistaina 3. syyskuuta kello 16 aikaan Ylitornion ja Pellon välisellä tiellä oli ilmeisesti ammuttu pohjoisen suuntaan menevän auton tuulilasiin. Autoon oli tullut kaksi osumaa. Auton ikkunaan on jäänyt tapahtumasta pieni jälki. Autossa olleet henkilöt eivät osanneet kertoa tarkkaa tapahtumapaikkaa, mutta mitään muuta liikennettä tapahtumapaikalla ei ollut.\nMyös junaa päin ampumisen sijainti on tarkentunut todistajien kuulemisen perusteella. Poliisin mukaan tapahtumapaikka voi olla Aavasaksanvaaran kohdalla ennen Raanujärventien kohtaa pohjoisen suunnasta tultaessa.\nAsiaa tutkiva Lapin poliisilaitos kaipaa edelleen havaintoja tapahtumista puhelinnumeroon 0295466458 tai 0295466229. Havaintoja voi lähettää myös sähköpostitse osoitteeseen meri-lappi.tutkinta.lappi@poliisi.fi\nLue lisää: Poliisi vahvistaa: junaa ammuttiin haulikolla Ylitorniolla - nyt kaivataan yleisön yhteydenottoja


Lehmätkin osaavat kiusata - pahimmilla öykkäreillä karu kohtalo - Kotimaa - Uutiset - MTV.fi\nJulkaistu 26.12.2012 10:57\nYstävällisesti katsova lehmä osaa olla myös ilkeä.\nNavetoissakin elää kiusaajia. Maitotilan isäntä Kai Laulumaa kertoo, että eläimillä on navetoissa selvä roolijako pomoihin ja alaisiin. –Aina joukosta löytyy joku möykkäri, joka pitää jöötä pahnanpohjimmaisille. Se on häijy niille, jotka eivät pidä puoliaan vaan lähtevät ruokintapaikalta heti, kun joku tuhahtaa. Laulumaan mukaan tämä lehmälle lajinomainen käytös näyttää nostavan päätään navetoissa, joissa eläimet pääsevät kulkemaan vapaasti. Mainos (uutinen jatkuu alla)\n– Vanhassa parsinavetassa tämä ei näkynyt muuta kuin silloin, kun lehmät olivat laitumella, vastikään uuteen navettaan lehmänsä siirtänyt Laulumaa sanoo. Hän kertoo, että kiusatuilla on usein jalkavikoja. Kiusaaja saattaa pukata uhrinsa kovaa parsia vasten. – Meillä yksi reppana puskettiin seinän ja parren pieneen väliin kahdesti. Jouduimme purkamaan parsilaitteita, jotta saimme sen sieltä pois. Laulumaan mukaan kiusatut eristetään muista ja pahimmat öykkärit saatetaan joutua laittamaan teurasautoon. – Ihmisen sana ei paina lauman keskellä. Ihminen on kuitenkin vastuussa siitä, etteivät lehmät telo toisiaan. (MTV3 - STT)\nLunta tullut valtavia määriä - eikä vieläkään olla ennätyslukemissa Poliisiylijohtaja: Vapaaehtoiset kotijoukot poliisin avuksi


Raamattu Puhuu-srk - Seurakunnat - Suomi24 Keskustelut\nTuttuni on kiinnostunut, enkä tiedä mitä sanoa, kun tietoni RP srk:sta on niin heikot. Tuenko ja rohkaisenko vai kehoitanko olemaan varuillaan?? Onko se joku lahko tai kultti, vai ihan oikealla asialla?\nMutta Yhdysvalloissa liike ei ole aivan oikealla tolalla. Perustajan Carl Stevensin opetuksen on väitetty tulevan suoraan Jumalalta, ja arvostelu on kielletty. Alamaisuutta johtajille (riviseurakuntalaisen pastorilleen) on ymmärtääkseni painotettu väärin. Mutta Suomessa ei ole niin suuria ongelmia kuin Amerikassa.\nSiellä on lisää tietoa yhteisöstä aiheessa\n"GGWO ja Raamattu Puhuu"\nEx-jäsenten vuoropuhelua löytyy seuraavista:\nSuomessa on kritiikki lahkoa kohtaan systemaattisesti vaimennettu... Eiköhän lahkolla ole samankaltaisia tavotteita kuin skientologeilla eli haluavat hallita ihmistä kokonaisvaltaisesti ilman vastakritiikkiä.\nKritiikit on siirretty uusille sivustoille entisten lakkautuessa (mm. FactNet). Eli sieltä voi lukea menneistä (esim. 2008) ja lähiaikojen (2014) sisäpiiritiedoista ja vaikeuksista liikkeen kenties entisillä jäsenillä : https://www.tapatalk.com/groups/discussggwo/discussion-members-only-f22/\nOpettavat "Calvinin harhaa", johtuen RP-srk:n babtistitaustoista. Raamattu ei todista siitä että pelastusta ei voisi menettää.. Muuten asiallinen srk.\nTyöttömille poliiseille, jotka kuuluvat liikkeeseen olisi työpaikkoja Baltimoressa ja muuallakin lahkossa vartijoina. Onhan heillä käsitys, että Pietarikin kantoi miekkaa itsepuolustukseksi ja siksi hyväksyvät sen. Tässä on työpaikkailmoitus, jossa etsitään asetta kantavaa ja itsepuolustustaitoista turvallisuusmiestä, ohjoijaa, mihin maailma on menossa, kun Jumalan Sanaakaan ei voi julistaa etteikö pyssymies olisi kokouksessa läsnä (pelon ilmapiiri varmaan lisääntyy vaan)... https://docs.google.com/document/d/1E0D96_0YeaDlHKfiRbPB-PPn_t640AKSz9xhBxb34LE/edit\nRaamattu puhuu srk. on eksyksissä kaikkine opetuksineen.\nKerran pelastunut - aina pelastunut oppi on heidän perustansa.


Minkä ikäisiä ihamisiä Turun animeseurassa on? - Aniki\nMinkä ikäisiä ihamisiä Turun animeseurassa on?\nLiittynyt: Ti Heinä 31, 2007 18:02\nViesti Berry Shirayuki\nViestiKirjoittaja Berry Shirayuki » To Elo 02, 2007 17:54\nTuosta otsikosta voi päätellä kysymykseni ,. Minkä ikäisiä ihmiset ovat\nTurun animeseurassa, Olen harkinnut osallistumista mutta iästä ei sivuilla ole tietoa ...\nINME ! EMOT\nViestiKirjoittaja Clarice » Pe Elo 03, 2007 18:11\nHeis! TAS:n ikähaarukka on n. 13-30 vuotta, joten kaiken ikäisiä mahtuu mukaan.\nViestiKirjoittaja Odete » Pe Elo 24, 2007 15:04\n15w tämä otus! ^3^\nViestiKirjoittaja Samy » Ti Loka 23, 2007 20:29\nJos yläraja on toi 30 niin täytynee kiirehtiä liittymään tai kohta ei pääse enää mukaan.\nLuulen kuitenkin että eiköhän sinne hyväksytä vaikka 80v otus tarvittaessa...\nViestiKirjoittaja niidel » Ke Loka 31, 2007 19:05\nJoo, vaikka suurin osa jäsenistämme menee tuohon 13 - 30 -haarukkaan, niin ei meillä mitään yläikärajaa ole. Eikä kyllä mitään varsinaista alaikärajaakaan, mutta koska lähes kaikissa animeissa, mitä videoilloissa katsomme, on englanninkieliset tekstit, tämän hallinta voi olla aika ratkaisevaa. Tervetulleita ovat kuitenkin lähtökohtaisesti kaikenikäiset :>\nTurun Animeseuran varapuheenjohtaja / sihteeri\nViestiKirjoittaja FoxJones » La Marras 10, 2007 14:42\nJos puhutaan henkisestä iästä niin ainakaan hallituksen keskuudessa kyseinen keskiarvo ei ole kauhean suuri..\nViestiKirjoittaja Ayumu » Ke Helmi 06, 2008 18:01\nOlisiko tällainen 11-vuotias chibi "alaikäinen"?\nÄrsyttää kun tuntuu että olen kaikkialle liian ´kakaramainen´ ja kohtelevat sen mukaisesti.\nViestiKirjoittaja Jakoavain » Pe Helmi 08, 2008 21:27\nAyumu kirjoitti: Olisiko tällainen 11-vuotias chibi "alaikäinen"?\nEi tosiaankaan. Kaikenikäiset ovat tervetulleita! Reippaalla hengellä mukaan toimintaan vain\nTerv. Hallituksen sihteeri ja varainministeri\nLiittynyt: Ke Touko 07, 2008 01:11\nViestiKirjoittaja LoneDragon » Ke Touko 07, 2008 01:35\ntämä friikki on myös pohtinut liittyä TAS:iin jo yli vuoden, mutta se ei vaan onnistunut.\nOlen iältäni 19v. ja kokemusta animen maailmassa on 14v.\nOlisi kyllä mukava jos pääsisi mukaan .\nI am The Wind, and The Wind...You can't kill\nViestiKirjoittaja Jakoavain » Pe Touko 09, 2008 23:09\nIhmeessä mukaan toimintaan!\nParas keino on tietenkin tulla visiitille videoiltaan (seuraava 22.5.) yliopiston Publicum-rakennuksen saliin 3. Toinen hyväksi havaittu tapa on ilmestyä päivystyksiin, joita on (meillä) joka toinen maanantai (klo 18-19) sekä joka torstai (15-16).\nTASilla on myös joka kuukauden viimeinen tiistai myös pienohjelmaa. Viimeksi pelattiin konsolipelejä, sitä ennen katsottiin japanileffoja ja nyt luvassa on hieman erikoisemman animen vahtaamista, kun katsotaan Akagia.\nJos mangasta puhuminen kiinnostaa, kannattaa myös ilmoittautua manganlukupiiriin, yhteystiedot löytyvät tämän alueen asiaankuuluvasta ketjusta.\nToivottavasti nähdään pian, ja jos on kysyttävää niin esitä ihmeessä tai tule nykimään hihasta videoiltasalin etuosassa pyöriviä henkilöitä.\nDesupropagandan äänitorvi. Twitter\nLiittynyt: Su Helmi 24, 2008 23:13\nViestiKirjoittaja Sonsyrea » Ti Touko 20, 2008 12:47\n23 vuotta tulee täyteen ensi viikon puolella, kääk. Tasin (hiljainen) jäsen kohta vuoden verran.\nLiittynyt: Pe Touko 30, 2008 20:22\nRe: Minkä ikäisiä ihmisiä Turun animeseurassa on?\nViestiKirjoittaja Trouble » La Touko 16, 2009 20:58\nJuuri tämän keskustelun kysymystä olen miettinytkin. Kiitos siis tästä.\nNyt voisi jopa harkita tähän liittymistä. Olen nimittäin ennen ajatellut (kehtaankin myöntää...) että koko seura on täynnä pelkästään 30 vuotiaita pelottavia ukkeleita..\nItse olen nimittäin nyt 13 :'3\nBtw. Luulen silti että ihan kaikki jäsenet eivät näissä videoilloissa käy. Joten minkä ikäisistä ne yleensä koostuvat? Vai onko osallistujen ikä niissäkin tuossa kolmentoista kolmenkymmenen välillä.\nViestiKirjoittaja Kyoko » Ti Touko 19, 2009 20:13\n*shock* Itse olen jo parin vuoden ajan kuulunut tähän kummalliseen porukkaan, enkä mitään ilmoitellut tässä kohtaa... >.<"\nJei, siis 18-vuotias tyttönen olen.\nTrouble kirjoitti: Itse olen nimittäin nyt 13 :'3\nVideoilloissa ei kieltämättä aina kamalasti väkeä ole. Ohjelmasta riippuen väkeä on yleensä joku 10-20 henkeä (ainakin melkein kaikilla kerroilla joissa olen itse ollut).\nAinakin tietääkseni siitä porukasta nuorin on 15v. kaverini ja menee sitten siitä ylös päin. En kyllä osaa tarkalleen sanoa minne asti, mutta eiköhän siinä kolmenkympin haarukassa pyöritä xD\nViestiKirjoittaja Wandall » Pe Heinä 17, 2009 01:17\nViime kuussa tuli 22 täyteen tältä sälliltä. Jahka saan maksettua jäsenyyden niin mukana ollaan, kesän ajan ollu jo tarkotus.\nViestiKirjoittaja Monako » Ti Heinä 28, 2009 21:24